title: Schorpioen-luokka

text: Propulsiojärjestelmänä oli kaksi erillistä höyrykonetta, jotka pyörittivät omia akseleitaan ja 3,84 metrin potkuria.


title: Run Rabbit Run

text: Run Rabbit Run on rockyhtye Plastic Tearsin single, joka julkaistiin 16. helmikuuta 2017 levymerkillä Alive and Kickin’ Music. Se on ensimmäinen singlelohkaisu tulevalta "Smacked! a tribute to Ilari ”Claude” Peltola" -tribuuttialbumilta.


title: Hertta (testi)

text: Hertta, toiselta nimeltään CERT ("Coronary Event Risk Test"), on suomalainen verinäytteeseen perustuva diagnostinen menetelmä, jolla mitataan vakavan infarktin tai sydänkuoleman riskiä


title: Hertta (testi)

text: Hertta on maailman ensimmäinen molekylaarisiin keramideihin perustuva diagnostinen testi .


title: Hertta (testi)

text: Hertta-tutkimuksessa näytteestä mitataan keramidimolekyylien pitoisuuksia, joiden perusteella lasketaan riskiluku. Hertta ennustaa riskit esimerkiksi LDL-kolesterolia tarkemmin . Testi mittaa myös statiinilääkityksellä olevien henkilöiden jäännösriskiä ja ennustaa sydäninfarktiriskiä henkilöillä, joilla sepelvaltimotautia ei ole vielä todettu.


title: Hertta (testi)

text: Tutkimus antaa riskiluvun ja siihen perustuvan lausunnon. Korkea riskiluku indikoi tarvetta tehostaa sepelvaltimotaudin hoitoa, esimerkiksi elämäntapamuutoksilla tai mahdollisen lääkehoidon optimoinnilla..


title: Hertta (testi)

text: Hertta-tutkimusta voidaan käyttää sydäninfarktin ja sydänperäisen kuoleman riskin ennustamiseen erityisesti seuraavissa potilasryhmissä:


title: Prolagus

text: Prolagidae on sukupuuttoon kuollut jäniseläinten heimo, jota on aiemmin pidetty piiskujänisten alaheimona nimeltä Prolaginae. Heimoon luetaan vain yksi suku, Prolagus.


title: Prolagus

text: "Prolagus" ilmestyi varhaisella mioseenilla Euroopassa, missä se selvisi historiallisiin aikoihin asti. Afrikasta ja Aasiasta suku on tunnettu mioseenilta ja plioseenilta. Sen tieteellinen nimi saattaa tarkoittaa "ennen jäniksiä" tai "primitiivisiä jäniksiä" ("pro-" tarkoittaa "ennen" ja "lagos" tarkoittaa "jänistä").


title: Prolagus

text: Suku "Prolagus" koostuu useista esihistoriallista lajeista. Vain yksi, sardinianpika ("P. sardus"), säilynyt historiallisiin aikoihin.


title: Länsi-Saksa olympialaisissa

text: Länsi-Saksa osallistui olympialaisiin vuosina 1952–1988. Koska Itä-Saksa kieltäytyi osallistumasta olympialaisiin vuonna 1952, tuolloin Länsi-Saksa osallistui yksinkertaisesti nimellä Saksa ja vuosina 1956–1964 se osallistui yhdessä Itä-Saksan kanssa nimellä Saksojen yhdistynyt joukkue. Länsi-Saksa-nimellä se osallistui olympialaisiin vuodesta 1968 lähtien. Vuoden 1980 kesäolympialaisiin Länsi-Saksa ei osallistunut protestina Neuvostoliiton toimia vastaan.


title: Sankari (täsmennyssivu)

text: Sankari voi tarkoittaa seuraavia asioita:


title: Alfa Romeo 105/115-sarja

text: Alfa Romeo 105/115-sarja on Alfa Romeon vuosina 1963–1977 valmistama mallisarja coupé- ja cabriolet-korisia urheiluautoja, jotka perustuvat sedan-malli Giulian lyhennetylle alustalle. Mallit korvasivat coupé-korisen Giuliettan, ja niiden seuraajiksi tulivat Alfa Romeo Alfetta GTV- ja Sprint-mallit.


title: Alfa Romeo 105/115-sarja

text: Ensimmäisenä esitelty malli oli Giulia Sprint GT, joka tuli markkinoille vuonna 1963. Moottori oli 1,6-litrainen ja tuotti tehoa 106 hevosvoimaa.


title: Alfa Romeo 105/115-sarja

text: Geneven autonäyttelyssä keväällä 1965 esiteltiin Giulia GTC, joka oli Sprint GT:n kangaskattoinen avoversio. Sitä valmistettiin ainoastaan noin 1 000 kappaletta.


title: Alfa Romeo 105/115-sarja

text: Giulia Sprint GT Veloce (GTV) esiteltiin vuonna 1966. Alkuperäiseen malliin verrattuna moottorin teho oli noussut 109 hevosvoimaan, ja autoon oli tehty myös muita pienempiä muutoksia.


title: Alfa Romeo 105/115-sarja

text: Alfa Romeo 1750 GT Veloce esiteltiin vuonna 1967 samaan aikaan sedan-korisen 1750 Berlinan kanssa. Koriin oli tehty pieniä muutoksia, ja ajovaloja oli kaksi kummallakin puolella. Moottori oli 1,8-litrainen ja 120 hevosvoiman tehoinen.


title: Alfa Romeo 105/115-sarja

text: Vuonna 1971 sedan-korisen 2000 Berlinan tultua markkinoille sen 2,0-litrainen (132 hv) moottori tuli saataville myös coupéen, jolloin syntyi 2000 GT Veloce.


title: Alfa Romeo 105/115-sarja

text: Alfa Romeon coupé-malliston perusmalliksi esiteltiin vuonna 1965 1300 GT Junior, joka oli varustettu 1,3-litraisella (89 hv) moottorilla. Vuonna 1974 nimeksi vaihtui Alfa Romeo 1.3 GT Junior.


title: Alfa Romeo 105/115-sarja

text: Vuonna 1972 esiteltiin 1300:n yläpuolelle 1600 GT Junior, jonka moottori oli 1,6-litrainen. Vuonna 1974 mallin nimeksi vaihtui Alfa Romeo 1.6 GT Junior.


title: Alfa Romeo 105/115-sarja

text: Torinon autonäyttelyssä 1969 esiteltiin Alfa Romeo Junior Z. Se perustui GT 1300 Junior -malliin, mutta kori oli Zagaton uudelleen muotoilema. Moottori oli sama 1,3-litrainen kuin GT 1300 Juniorissa.


title: Alfa Romeo 105/115-sarja

text: Mallia uudistettiin vuonna 1972, jolloin se sai 1,6-litraisen moottorin ja nimeksi vaihtui Alfa Romeo 1600 Junior Z.


title: Alfa Romeo 105/115-sarja

text: Alfa Romeo GTA -mallit perustuivat tavallisiin 105/115-sarjan autoihin, mutta teräksiset koripaneelit oli vaihdettu painon keventämiseksi alumiinisiin ja moottoria oli tehostettu. GTA-malleja rakennettiin paljon kilpailukäyttöön suoraan tehtaalta.


title: Varjonahkajäkälä

text: Varjonahkajäkälä ("Peltigera collina)" on nahkajäkälien sukuun kuuluva jäkälä. Sen yläpinta on sinertävän harmaa tai ruskeanharmaa. Alapinta on vaaleanruskea, epäselvästi verkkosuoninen. Liuskat ovat 0,5–1 senttimetrin levyisiä, kasvustot enintään 10 senttimetriä leveitä. Kasvaa kallioseinämien, kivien ja sammalikon seassa, harvoin myös puiden tyvien sammalilla.


title: Nuotionahkajäkälä

text: Nuotionahkajäkälä ("Peltigera didactyla") on nahkajäkälien sukuun kuuluva jäkälä. Yläpinta on ruskeanharmaa, reunoilta huopakarvainen. Alapinnan suonet ruskettuvia ja kapeita. Yleinen koko Suomessa. Kasvaa paljaalla maalla, etenkin ravinteikkailla, palaneilla ja kalkkipitoisilla paikoilla, myös puiden tyvien sammaleilla.


title: Raamatullinen arkeologia

text: Raamatullinen arkeologia on arkeologiaa, joka pyrkii valottamaan Raamatun Vanhan testamentin ja Uuden testamentin tarinoita, kuvauksia ja keskusteluita patriarkka Abrahamin ajoista toisen vuosituhannen eaa. alussa roomalaisajalle ensimmäisen vuosituhannen jaa. alkuun. Raamatullinen arkeologia sai alkunsa 1800-luvulla.


title: Raamatullinen arkeologia

text: Useimmat raamatulliset arkeologit eivät pyri todistamaan Raamatussa kuvattuja asioita tosiksi tai epätosiksi. He tutkivat sen sijaan kirjoituksissa kuvattujen maiden ja aikakausien kulttuureja, ihmisiä, paikkoja ja tapahtumia herättääkseen ne henkiin ja rekonstruoidakseen alueen kulttuuria ja historiaa.


title: Raamatullinen arkeologia

text: Paljon tutkittuja, mutta toistaiseksi selvittämättömiä kysymyksiä ovat Daavidin ja Salomon kuningaskuntien laajuus, Juudan ja Israelin jokapäiväinen elämä sekä varhaisen rautakauden aikaisen kanaanilaisen ja israelilaisen materiaalisen kulttuurin erot.


title: Raamatullinen arkeologia

text: Suuri yleisö haluaa arkeologeilta usein tietoa siitä, tapahtuivatko Raamatussa kuvatut tapahtumat todellisuudessa. Tällaisia ovat esimerkiksi vedenpaisumus ja Nooan arkki, Eedenin puutarha, Abraham ja muut patriarkat, Sodoman ja Gomorran tuho, israelilaisten pako Egyptistä, liitonarkku ja kymmenen kadonnutta heimoa. Suuri yleisö odottaa raamatullisen arkeologian myös selvittävän kysymyksiä Jeesuksesta, kuten hänen hautapaikastaan.


title: Raamatullinen arkeologia

text: Vanhan testamentin arkeologia on tuottanut paljon enemmän tuloksia kuin Uuden testamentin arkeologia, mihin on useita syitä. Vanhan testamentin tapahtumat kuvaavat paljon pitempää ajanjaksoa kuin Uuden testamentin. Vanhan testamentin tapahtumapaikat kattavat laajan alueen Lähi-idässä ja Pohjois-Afrikassa siinä kun Uusi testamentti tapahtui lähinnä Syyriassa ja Palestiinassa. Vanhassa testamentissa kuvataan myös paljon taisteluita, tuhoja, rakennuksia ja kaiverruksia, joista jää pitkäaikaisia fyysisiä jälkiä. Uuden testamentin kuvaamat tapahtumat olivat sen sijaan useimmiten yhteiskunnallisia ja liittyivät kieleen ja ajatuksiin.


title: Raamatullinen arkeologia

text: Toistaiseksi arkeologit eivät ole juurikaan onnistuneet vastaamaan kaikkein varhaisimpia Raamatussa kuvattuja tapahtumia koskeviin kysymyksiin, vaan ne ovat pysyneet uskon asioina.


title: Raamatullinen arkeologia

text: Vedenpaisumusmyytti on saanut todisteita vuonna 1997 julkaistusta tutkimuksesta, jonka mukaan Mustameri tulvi suurelle alueelle etelään noin 5500 eaa. Sen lisäksi on löytynyt merkkejä suurista paikallisista tulvista, jotka olivat Kaksoisvirranmaalla tavallisia. Mitään todisteita maailmanlaajuisesta tulvasta eivät ammattimaiset arkeologit ole kuitenkaan löytäneet, kuten eivät Nooan arkin jäännöksiäkään. Monet amatööritutkijat ovat kylläkin kertoneet löytäneensä arkin jäännöksiä vuorten rinteiltä.


title: Raamatullinen arkeologia

text: Abrahamista ja muista patriarkoista, tai israelilaisten paosta Egyptistä, ei ole onnistuttu vielä löytämään mitään todisteita. Raamatussa kerrotaan 600 000 ihmisen paenneen Egyptistä lapsineen ja eläimineen ja vaellelleen autiomaassa 40 vuoden ajan, mutta Siinailta ei ole löydetty merkkejä sellaisesta.


title: Raamatullinen arkeologia

text: Arkeologit eivät ole löytäneet Kanaaninmaan kaupungeista tai Jerikosta merkkejä sellaisista tuhoista, joita Raamattu kuvaa. Hazor on yksi harvoista paikoista, joista Raamatun mainitseman tuhon merkkejä on löydetty. Tuhon aiheuttajaa ei tosin ole pystytty selvittämään.


title: Raamatullinen arkeologia

text: Arkeologit eivät ole onnistuneet vielä selvittämään sitä, mitkä asumukset olivat muinaisten israelilaisten ja mitkä kanaanilaisten, ja miten he erosivat toisistaan.


title: Raamatullinen arkeologia

text: Israelin muinaisten kuninkaiden Daavidin ja Salomon historiallisuutta on pyritty ahkerasti selvittämään. Vuonna 1993 ja 1994 löydettiin Tel Dan -steela, joka on ensimmäinen Raamatun ulkopuolinen maininta Daavidista. Kummastakaan kuninkaasta ei kuitenkaan ole juurikaan muuta arkeologista todistusaineistoa. Heitä välittömästi seuraavien vuosisatojen raamatullisista kuvauksista on kuitenkin löydetty todisteita. Tällaisia tapahtumia ovat esimerkiksi Sanheribin ja assyrialaisten hyökkäys Juudaan vuonna 701 eaa. sekä Jerusalemin ja temppelin hävitys vuonna 586 eaa., joista kumpikin on vahvistettu arkeologisin kaivauksin ja esinelöydöin.


title: Raamatullinen arkeologia

text: Kuolleenmeren kääröt, jotka löydettiin luolista vuosien 1947 ja 1960 välillä, on yksi kaikkien aikojen merkittävimpiä arkeologisia löytöjä. Kirjoituskokoelma kertoo paljon juutalaisuuden historiasta samoin kuin ajanlaskun ajan alkua edeltäneestä tavallisesta elämästäkin. Toinen merkittävä tekstilöytö ovat Ketef Hinnomin hautojen hopea-amulettikääröt vuodelta 1979.


title: Raamatullinen arkeologia

text: Uuden testamentin arkeologia pyrkii selvittämään Jeesuksen aikaa lähellä olevia tapahtumia vuosien 40 eaa. ja 100 jaa. välisenä aikana. Tutkimuksia suoritetaan Israelin, Jordanian, Turkin, Kreikan ja Italian alueilla.


title: Raamatullinen arkeologia

text: Italialaiset arkeologit löysivät vuonna 1961 Herodeksen rakennuttamasta Caesarean kaupungista vuodelta 30 eaa. peräisin olevan kaiverruksen, joka varmistaa Pontius Pilatuksen Raamatussa mainitun tittelin.


title: Raamatullinen arkeologia

text: Herodeksen uudistaman Jerusalemin temppelin kaivauksissa on löytynyt toistaiseksi vain vähän temppelin jäänteitä, sillä roomalaiset tuhosivat sen perusteellisesti. Herodeksen mahdollinen hauta löydettiin Herodionista vuonna 2006.


title: Raamatullinen arkeologia

text: Jeesuksen syntymästä, elämästä tai kuolemasta ei ole toistaiseksi löydetty arkeologisia todisteita. Myöskään hänen opetuslapsistaan ei ole löydetty jälkiä. Henkilöiden kohdalla arkeologiset todisteet olisivat jäänteitä heidän ruumiistaan, jollaisten löytäminen on yleensäkin harvinaista. Vuonna 2007 julkaistun väitteen mukaan Jeesuksen hauta, niin sanottu Talpiotin hauta, olisi löytynyt vuonna 1980 Jerusalemista, mutta haudan yhteydestä Jeesukseen ei ole todisteita. Arkeologien mukaan Jeesus olisi haudattu sitä paitsi todennäköisemmin kotikaupunkiinsa Nasaretiin kuin Jerusalemiin.


title: Raamatullinen arkeologia

text: Vaikka arkeologit eivät olekaan löytäneet merkkejä Jeesuksesta, tavallisten ihmisten elämästä siltä ajalta on löytynyt paljon tietoa.


title: Raamatullinen arkeologia

text: Genesaretinjärven pohjasta löydettiin vuoden 1986 kuivuuden aikana roomalaisaikainen vene. Sen yhteyttä Jeesukseen tai Uuden testamentin tapahtumiin ei tiedetä.


title: Raamatullinen arkeologia

text: Brittiläinen arkeologi väitti vuonna 2004 löytäneensä Johannes Kastajaa esittäviä piirroksia tämän synnyinpaikassa Ain Keremissä sijainneesta luolasta. Piirrokset todettiin myöhemmin tehdyn vasta satoja vuosia Johanneksen ajan jälkeen, vaikka ne mahdollisesti esittivätkin häntä.


title: Twist and Shout (EP)

text: Twist and Shout on brittiläisen The Beatles -yhtyeen 17. heinäkuuta 1963 julkaistu EP-levy, jonka kaikki kappaleet ovat peräisin aiemmin samana vuonna julkaistulta esikoisalbumilta "Please Please Me".


title: Twist and Shout (EP)

text: EP nousi Britannian "Record Retailer" -listan ykköseksi 21 viikon ajaksi ja sitä myytiin 250 000 kappaletta, mikä teki siitä historian myydyimmän EP:n Britanniassa. Kaikkiaan "Twist and Shout" pysyi listalla 64 viikkoa.


title: Twist and Shout (EP)

text: EP:stä julkaistiin uusintapainos vuonna 1992, jolloin se kuului "The EP Collection" -boksiin.


title: Twist and Shout (EP)

text:
A-puoli
B-puoli


title: Sosiaalinen kupla

text: Sosiaalinen kupla on viestinnän tutkimuksen piirissä kehitetty käsite, jolla tarkoitetaan 2010-luvulla merkittäväksi mediailmiöksi nousseita samanmielisten yhteisöjä, ”joissa ei tarvitse välittää omaa maailmankuvaa horjuttavasta tiedosta tai vasta-argumenteista”. Käsitettä ovat kehittäneet viestinnän tutkijat Esa Väliverronen ja Janne Seppänen kirjassaan "Mediayhteiskunta" (2012). Tämänkaltaisia samanmielisten ”umpioita” on nähty muiden muassa vasemmistoanarkistien ja järjestäytyneen äärioikeiston toiminnassa sekä Perussuomalaisten kannatuksen nousussa Suomessa. Lopulta aatetovereita löytävät kaikkein äärimmäisimmissäkin marginaaleissa olevat, kuten suomalaiset kouluampujat tai norjalainen joukkomurhaaja Breivik.


title: Sosiaalinen kupla

text: Perussuomalainen-lehdessä ja Suomen Uutiset -verkkolehdessä julkaistussa kirjoituksessaan ”Helsingissä Kalliossa muhii punavihreä kupla” tiedetoimittaja Marko Hamilo esitti edellä kuvattujen lisäksi erityisen ”punavihreän kuplan” muodostuvan vasemmistolaisia ja vihreitä aatteita kannattavien helsinkiläisten ympärille, jotka Hamilon mukaan ”rakastavat myyttiään Impivaarasta, ulkomaailmasta mitään tietämättömien junttien ahdistavan samanmielisistä yhteisöistä, joita heidän mielikuvituksessaan on Suomen maaseutu täynnä”. Keskustan kansanedustajaehdokkaana eduskuntavaaleissa 2015 ollut Juha Kuisma kiistää Hamilon näkemyksen, koska Perussuomalaiset saivat enimmät äänensä kaupungeista, ja siksi Kuisman mukaan ajatus siitä, että Perussuomalaisten menestys eduskuntavaaleissa 2015 samalla ilmentäisi liberaalin kaupungin ja konservatiivisen maaseudun vastakohtaa, ei ole tosi, vaan syyt Perussuomalaisten menestykseen ovat muualla.


title: Sosiaalinen kupla

text: Aktiivinen Twitterin käyttäjä, toimittaja Jari Sarasvuo on kertonut, että suomalaisilla vasemmistolaisilla keskustelijoilla on palvelussa yhteinen 1 800 nimen blokkilista, jolla olevat eivät näe blokanneiden tilien tweettejä eivätkä blokkaajat näe näitä tilejä.


title: Planström

text: Planström on ruotsinkielinen sukunimi:


title: Magical Mystery Tour (EP)

text: Magical Mystery Tour on The Beatles -yhtyeen tupla-EP-levy, joka julkaistiin Britanniassa 8. joulukuuta 1967. Se ilmestyi kyseisessä formaatissa, koska yhtyeelle oli kertynyt liikaa kappaleita tavalliselle EP:lle, mutta liian vähän albumille.


title: Magical Mystery Tour (EP)

text: "Magical Mystery Tour" -EP:tä myytiin ensimmäisen kuukauden aikana puoli miljoonaa kappaletta. Vuonna 1967 EP-listaa ei enää ollut, joten "Magical Mystery Tour" nousi singlelistan toiseksi. Kärkipaikalta sen piti poissa Beatlesin oma single ”Hello, Goodbye”.


title: Magical Mystery Tour (EP)

text: Yhdysvalloissa "Magical Mystery Tour" julkaistiin albumina, johon oli lisätty mukaan yhtyeen viimeisimpiä singlekappaleita.


title: Magical Mystery Tour (EP)

text:
A-puoli
B-puoli


title: Paul Chapman

text: Paul William ”Tonka” Chapman (s. 9. kesäkuuta 1954) on walesilainen muusikko, joka tunnetaan brittiläisen hard rock -yhtye UFOn entisenä kitaristina. Hän on soittanut myös walesilaisessa Lone Star -rockyhtyeessä.


title: Paul Chapman

text: Chapman liittyi alun perin vuonna 1975 UFOon kiertueiden ajaksi kakkoskitaristiksi, mutta liittyi täysipäiväisesti yhtyeeseen vasta vuonna 1978 entisen kitaristin Michael Schenkerin lähdettyä yhtyeestä. Hän soitti kolmella yhtyeen studioalbumilla, kunnes lähti yhtyeestä vuonna 1983.


title: Kölnin keskusmoskeija

text: Kölnin keskusmoskeija on Saksan Kölnissä toimiva, Saksan turkkilaisen islamilaisen yhteisön (Diyanet İşleri Türk İslam Birliği, DITIB) keskusmoskeija.


title: Kölnin keskusmoskeija

text: Vuodesta 2008 lähtien rakenteilla ollut rakennus edustaa modernia pyhäkköarkkitehtuuria vaikka muotokielessä on mukana ottomaanimoskeijoiden perinteitä. Moskeijassa on toiminut rukoussali vuodesta 2011 lähtien; moskeijan on arvioitu valmistuvan vuoden 2017 aikana. Moskeija-rakennuksen päämateriaaleina on käytetty betonia, lasia ja puuta. Rakennuksen kupoli kohoaa 36,5 metrin korkeuteen ja kaksi minareettia 55 metrin korkeudelle maanpinnasta. Hankkeen kustannusarvio on yli 30 miljoonaa euroa, josta huhtikuuhun 2016 mennessä oli kerätty runsas 19,4 miljoonaa euroa.


title: Kölnin keskusmoskeija

text: Moskeijan pääsalissa on tilaa 1 200 rukoilijalle. Tämän ja rituaaliseen puhdistautumiseen tarvittavien saniteettitilojen ohella keskusmoskeijan kokonaisuuteen sijoittuu islam-instituutti ja islaminuskon koulutuskeskus, uskontojen ja kulttuurien välisen työskentelyn toimitilat, islamilainen kirjasto lukusaleineen, islamilaisen taiteen museo ja muita näyttelytiloja, Saksan turkkilaisen islamilaisen yhteisön (DITIB) hallinto, nuorisokeskus, lehdistötyön ja tiedotuksen tilat, kokoustiloja, myymälä ja maanalainen pysäköintihalli.


title: Saksan liittopäivävaalit 1983

text: Saksan liittopäivävaalit 10. liittopäivävaalit järjestettiin Saksan liittotasavallassa 6. maaliskuuta 1983. Vaaleissa valittiin liittopäivien kaikki 520 jäsentä. 39 279 529 äänestäjää osallistui vaaleihin äänestysaktiivisuuden ollessa 89,1 prosenttia.


title: Saksan liittopäivävaalit 1983

text: Länsi-Saksaa oli aiemmin hallinnut sosiaalidemokraattien ja vapademokraattien sosiaaliliberaali koalitiohallitus, joka kuitenkin kaatui syksyllä 1982, kun vapaademokraatit äänestivät opposition kristillisdemokraattien esittämän epäluottamuslauseen puolesta. Tämän jälkeen kristillisdemokraattien johtaja Helmut Kohl muodosti porvarillisenkoalitiohallituksen yhdessä vapaademokraattien kanssa. Kohlin hallitus hankki tahallaan epäluottamuslauseen liittopäiviltä, minkä ansiosta ennenaikaisten liittopäivävaalien järjestäminen tuli mahdolliseksi.


title: Saksan liittopäivävaalit 1983

text: Kristillisdemokraatit ja vapaademokraatit saivat liittopäiville yhteensä 290 edustajaa eli yksinkertaisen enemmistön, ja näin Kohlin porvarihallitus jatkoi Länsi-Saksan johdossa. Sosiaalidemokraatit ja myös vapaademokraatit menettivät kannatustaan edellisiin vaaleihin verrattuna, kun taas kristillisdemokraatit ja vihreät saivat vaalivoiton. Tämä oli ensimmäinen kerta, kun liittopäiville valittiin vihreiden edustajia.


title: 8-raita

text: 8-raita (virallisesti Stereo 8) on magneettinen ääniteformaatti, joka oli suosittu erityisesti Yhdysvalloissa 1960-luvun puolivälistä 1970-luvun loppuun, kunnes C-kasetti ohitti sen suosiossa. Ampex Magnetic Companyn, RCA Recordsin ja Lear Jet Companyn kehittämä formaatti sai varsinaisen nosteen vuonna 1965 kun formaatti tuli valittavaksi Ford-henkilöautomalleihin. Kotikäyttöön formaatti alkoi tulla vuosien 1967–1968 aikana. Vuosia 1968–1975 voidaan pitää 8-raitaformaatin ”kulta-aikana”. Formaatti oli kuitenkin teknisesti epäluotettava ja äänen laatu heikkeni ajan kuluessa. Sittemmin 8-raitaa on pidetty vanhentuneen teknologian edustajana, ja se on pysynyt suhteellisen tuntemattomana Yhdysvaltain, Kanadan, Britannian, Australian ja Japanin ulkopuolella.


title: Lee Ingleby

text: Lee David Ingleby (s. 28. tammikuuta 1976 Burnley, Lancashire, Englanti, Yhdistynyt kuningaskunta) on brittiläinen näyttelijä. Hänet tunnetaan parhaiten rikosylikonstaapeli John Bacchusin roolista BBC:n draamasarjassa "George Gentlyn tutkimukset" (2007–2017) sekä Stan Pikitien roolista elokuvassa "Harry Potter ja Azkabanin vanki" (2004).


title: Lee Ingleby

text: Ingleby on myös näyttellyt televisiosarjoissa "The Street", "Early Doors", "Our Zoo", "Life on Mars", "Avaruuden tuntua" sekä "Poika joka katosi musiikkiin". Vuonna 2003 hän näytteli elokuvassa "".


title: Ananse

text: Ananse tai Anansi on afrikkalaisten kansantarinoiden hahmo, yleensä muodoltaan hämähäkki. Se on kujeilija Länsi-Afrikassa, etenkin Ghanan ašantien keskuudessa. Oveluudessa se voittaa itseään paljon voimakkaammat oliot. Ananse-tarinoita kerrotaan yleisön viihdyttämiseksi ja tähdentämään, että aivot ovat yhtä tärkeät tai tärkeämmätkin kuin lihakset. Eräissä myyteissä Ananse on välittäjä taivaan jumalan Nyamen ja ihmisten välillä. Ananse kutoi taivaaseen ulottuvan langan. Nyame loi hänen pyynnöstään yön, ja aikaisemmin pelloilla tauotta työskennelleet ihmiset saivat vihdoinkin nukkua. He kuitenkin pelkäsivät pimeyttä, joten Nyame loi kuun valaisemaan, mutta sitten ihmiset palelivat. Jälleen Ananse kiipesi kertomaan ongelmasta jumalalle, joka asetti auringon taivaalle. Se kärvensi liikaa, joten Ananse kapusi uudelleen pyytämään apua. Nyt Nyame antoi sataa, mutta sateet olivat niin rankkoja, että ne aiheuttivat tulvia ja ihmisiä hukkui. Silloin jumala käski sateiden laantua, ja lopultakin kaikki olivat tyytyväisiä.


title: Willy Fog 2

text: Willy Fog 2 on espanjalainen vuonna 1993 valmistunut 26-osainen piirrossarja. Suomen televisiossa sarjan osat 1–13 on esitetty nimellä Matka maailman keskipisteeseen ja osat 14–26 Matka kapteeni Nemon kanssa. Sarja on jatkoa vuonna 1983 valmistuneelle "Matka maailman ympäri" -piirrossarjalle. Edelliseen sarjaan poiketen sarjan piirsi taiwanilainen Wang Film Production.


title: Willy Fog 2

text: Sarjan osat 1-13 perustuvat Jules Vernen kirjoittamaan kirjaan "Matka maan keskipisteeseen". Ensimmäisen kerran sarjan osat on Suomessa esitetty suomenkielisellä puheella Yle TV1 -kanavalla syksyllä 1995. Uusinta on esitetty kesällä 2001.


title: Willy Fog 2

text: Tarina sijoittuu vuoteen 1873, jolloin Lontoossa asuvan herrasmiehen Phileas Foggin luo tulee Hampurista kotoisin oleva Professori Lidenbrock. Lidenbrock on saanut haltuunsa salakirjoitetun viestin joka paljastuu vihjeeksi edesmenneen islantilaisen alkemisti Arne Saknussemmin kertomuksesta koskien matkaa maan keskipisteeseen. Tarina kertoo, että eräänä yönä Saknussemin kotiin tunkeudutaan, ja hänet pidätetään koska hän on väittänyt ihmisille käyneensä maan keskipisteessä, jota pidetään valheena. Lisäksi häntä syytetään noituudesta. Saknussem piilottaa salaviestin kirjan väliin, jotta tuleva sukupolvi joskus voisi sen löytää, ja todistaa hänen seikkailunsa todeksi. Fogg alkaa selvittää Saknussemin kirjoittamaa salakirjoitusta, josta hän ei aluksi saa tolkkua. Foggin palvelija herra Passepartout tuo parranajotarvikkeet, ja Fogg katsoo peilistä itseään jolloin hän tajuaa kuinka salakirjoitus luetaan, ja pyytää Passepartout'n apua. Lopulta hän saa selville mitä salakirjoituksessa lukee.


title: Willy Fog 2

text: Reformi-klubilla Phileas Fogg kertoo aikomuksesta tehdä saman teon kuin Arne Saknussem, josta varsinkaan Englannin pankin pääjohtaja Sullivan ei ole innostunut. Sullivan aikoo lyödä 20 000 puntaa vetoa siitä, ettei Fogg onnistu todistamaan Saknussemin aiempaa matkaa maan keskipisteeseen. Niin Phileas Fogg, Passepartout ja Professori Lidenbrock lähtevät matkaan.


title: Willy Fog 2

text:
Herra Sullivan palkkaa taas Transferin pilamaan Herra Foggin matkan maan keskipisteeseen. Alussa he unohtavat junalippunsa, jota konduktööriksi pukeutunut Transfer kyselee, ja uhkaa jättää heidät seuraavalla asemalla kyydistä, kunnes Phileas Foggin vaimo prinsessa Romy ja Tico ilmestyvät samaan junaan ja antavat heidän unohtamansa junaliput. Näin he kaikki jatkavat matkaansa kohti määränpäätä. Herra Foggin seurue saapuu Islannin pääkaupunkiin Reykjavíkiin, josta Fogg, professori, Passepartout sekä opas Hans lähtevät kohti Snæfellsjökull-tulivuorta. Tico ja Romy jäävät Reykjavíkiin tarkoituksenaan odottaa tutkimusryhmän paluuta. Samaan aikaan Transfer ja kaksi hänen apulaistaan saapuvat Reykjavíkiin, ja murtautuvat ikkunasta asuntoon johon Tico ja Romy ovat majoittuneet. Romy huomaa oudon hatun ja ihmettelee sen alkuperää, huomatakseen takaa hyökkäävän Transferin. Transfer onnistuu kaappaamaan prinsessa Romyn ja Ticon, ja kehittää juonen jonka tarkoituksena on estää tutkimusretkeläisten matkan juuri ennen tulivuoren sisään laskeutumista. Tulivuoren juurella käydyn taistelun tuloksena Transfer ja hänen apulaisensa on voitettu, ja jännittävä matka maan keskipisteeseen voi alkaa.
"Oheisessa listassa on vain osa ääninäyttelijöiden esittämistä roolihahmoista."


title: Willy Fog 2

text: Sarjan osat tiivistetty myös 75 minuuttia pitkäksi tv-elokuvaksi. Elokuvaversion suomenkielisestä dubbauksesta on vastannut PVP Voice Oy. Mukana on televisiossa esitetystä sarjasta tutut näyttelijät Eero Saarinen ja Heikki Määttänen. Muina ääninäyttelijöinä ovat Ari-Matti Hedman, Elise Langenoja, Arto Nieminen, Minna Tasanto, Anssi Känsälä ja Pauli Virta.


title: Willy Fog 2

text: Sarjan osat 14–26 perustuvat kirjailija Jules Vernen teokseen "Sukelluslaivalla maapallon ympäri". Ensimmäisen kerran sarjan osat on Suomessa esitetty suomenkielisellä puheella Yle TV1 -kanavalla keväällä 1996. Uusinta on esitetty kesällä 2002. Suomenkielisen version tunnusmusiikin esittävät Matti Laitinen ja Ami Aspelund.


title: Willy Fog 2

text: Phileas Fogg, Prinsessa Romy, Passepartout ja Tiko sekä lontoolainen lehtireportteri Ralf lähtevät ottamaan selvää merihirviöstä, joka on tuhonnut monta laivaa. Merihirviötä epäillään ensin sarvivalaaksi, mutta sitten selviää, että se on miekkavalaalta näyttävä sukellusvene. Sukellusvene vaurioittaa heidän laivaansa, mutta Fogg pelastautuu yhdessä tovereidensa kanssa sukellusveneen kannelle. Sukellusvene nousee pintaan ja sisältä tulee miehistö, joka määrää heidät tulemaan sukellusveneen sisään.


title: Willy Fog 2

text: Fogg ja kumppanit saavat selville, että Nautilus-nimisen sukellusaluksen kapteeni on nimeltään Nemo, joka esittelee heille aluksensa, ja pyytää heitä mukaansa vedenalaiselle matkalle. Yksi Nemon miehistä, Kersantti Pat, ei tule toimeen uusien vieraiden kanssa, ja sen takia yrittää muun muassa lavastaa herra Foggin syylliseksi kultaharkkojen varastamiseen. Herra Fogg vakuuttaa, että hän ei tehnyt sitä ja näin kapteeni Nemo lupaa etsiä syyllisen. Lopulta Patin kieroilut paljastuvat ja hän joutuu ensin tyrmään, mutta paettuaan erään alkuasukasheimon kynsiin.


title: Willy Fog 2

text:
Sukellusvene Nautilus kulkee veden alla kymmeniätuhansia kilometrejä, kunnes eräänä päivänä sukellusveneen miehistön jäsen Oliver auttaa herra Foggia kumppaneineen pakenemaan alukselta, koska sillä hetkellä he ovat Britteinsaarten kohdalla. Kapteeni Nemo pettyy, että hänen vieraansa lähtevät kotimatkalle, mutta leppyy kuitenkin. Seuraavana päivänä Fogg kumppaneineen on pienellä saarella, johon rantautuu laiva, joka vie heidät Lontooseen.
"Oheisessa listassa on vain osa ääninäyttelijöiden esittämistä roolihahmoista."


title: Willy Fog 2

text: Sarjan osat on tiivistetty myös 75-minuuttiseksi televisioelokuvaksi. Elokuvaversion suomenkielisestä dubbauksesta on vastannut PVP Voice Oy. Mukana on televisiosarjan suomenkielisessä dubbauksessa toimineet näyttelijät Eero Saarinen, Heikki Määttänen ja Ari-Matti Hedman. Muina ääninäyttelijöinä ovat Elise Langenoja, Arto Nieminen, Minna Tasanto, Anssi Känsälä ja Pauli Virta.


Kansainvälinen majakka- ja majakkalaivaviikonloppu () on elokuun kolmantena täytenä viikonloppuna järjestettävä tapahtuma, jolloin kokoonnutaan majakoille ja majakkalaivoille. Tapahtumaan liittyy myös radioamatööritapahtuma, jossa radioamatöörit ottavat yhteyttä tapahtumaan etukäteen majakoille ja majakkalaivoille ilmoittautuneisiin asemiin.


title: Kansainvälinen majakka- ja majakkalaivaviikonloppu

text: Kansainvälistä majakka- ja majakkalaivaviikonloppua edelsi pohjoisten majakoiden aktivointitapahtuma, joka järjestettiin 28. elokuuta - 29. elokuuta 1993. Siihen osallistuivat kymmenen radioamatöörikerhon radioasemaa Yhdistyneessä kuningaskunnassa.


text: Laajassa muodossaan kansainvälisenä majakka- ja majakkaviikonloppuna tapahtuma järjestettiin ensimmäistä kertaa 1998, jolloin Suomesta tapahtumaan osallistuivat Ålands Radioamatörer, OH0AA, Nyhamnin majakalta Ahvenanmaalta, The Top Radio Club, OH1AH, Korppoosta Varsinais-Suomesta, Viitosten Kerho, OH5AA, majakkalaiva Relandersgrundilta Kotkasta Kymenlaaksosta, Haminan Radioamatöörit, OH5AD, majakkalaiva Helsingiltä Haminasta Kymenlaaksosta, OH6AMB Säpistä Luvialta Satakunnasta, Kokkolan Radioamatöörikerho, OH6AI, Tankarista Kokkolasta Keski-Pohjanmaalta sekä Oulun Teekkarien radiokerho, OH8TA, Hailuodosta Pohjois-Pohjanmaalta.


text: Ensimmäisinä vuosina ei majakoita tai majakkalaivoja merkitty säännönmukaisin tunnuksin. Ennen vuotta 2007 osallistuneista majakoista tai majakkalaivoista ei käytetä tunnuksia nykyisessä järjestelmässä.


text: Majakkalaiva Relandersgrund on menettänyt Illw-kelpoisuutensa 2017, koska se on ravintola. OI4EW/meri tarkoittaa matkalla yhteydenottoa kaljaasilta. Kansainvälisesti merillä tai vesillä matkalle olevan amatööriradioaeman kutsumerkkiä voitaisin täydentää myös päätteellä /mm eli marine mobile.


text: Jotkut rekisteröidyt yhdistykset käyttävät retkillään eli "peditioillaan" tavanomaisinta kutsumerkkiä lyhyempiä kilpailukutsumerkkejä, jotka ovat esimerkiksi sähkötyksellä lyhyempi ja nopeampi antaa kuin tavanomainen kaksikirjainpäätteinen kutsumerkki. Siksi monet yksikirjainpäätteiset kutsumerkit ovat ikään kuin lyhenteitä varsinaisista. Luovukkaluodolla Saimaalla loistolla oleva Saimaan Viitoset ry, jonka kutsumerkki tavanomaisesti on OH5AB, on käyttänyt ja käyttää kansainvälisenä majakka- ja majakkalaivaviikonloppuna kilpailukutsumerkkiä OH5B.


text: Toinen piirre erikoisista kutsumerkeistä ovat juhlavuosiin tai historiallisten tapahtumien vuosipäiviin liittyvät erikoiskutsumerkit. Suomen itsenäisyyden julistamisen 100-vuotisvuotena, 2017, Suomen Radioamatööriliitto ry:llä on erikoiskutsumerkki OF100FI. Kutsumerkissä Suomen tavanomaisin alku, OH, on korvautunut OF:llä, jonka käytön viestintävirasto salli lisämaksutta vuoden 2017 ajaksi. Jokainen OH-kutsumerkillinen radioamatööri voi käyttää vuonna 2017 myös OF-alkuista kutsumerkkiä. OF100FI-1 tarkoittaa sitä, että Rauman Radiokerho Ry on lainannut Suomen Radioamatööriitolta sen OF100FI-kutsumerkin ja entisen ensimmäisen piirin, entisen Turun ja Porin läänin, tunnukseksi lisää kutsumerkkiin lisämääritteen -1. OF100FI-1 tarkoittaa, että Suomen tasavallan satavuotisvuoden kutsumerkkiä käytetään varauslistan mukaisesti majakka- ja majakkaviikonlopun aikana entisessä OH1-piirissä.


text: OF200AD tarkoittaa Haminan Radioamatöörien kutsumerkkiä, jossa OF- on Suomen tasavallan tunnus niin kuin OG-, OH-, OI- ja OJ-. 200AD tarkoittaa sitä, että on ollut kaksisataa vuotta Suomen sodasta. AD on lyhenne A.D.:stä, latinalaisesta Anno Dominista, Herran vuodesta jälkeen Jeesuksen Kristuksen syntymän.


text: Kansainvälisen majakka- ja majakkalaivaviikonlopun lauantai on Suomessa vuoden kolmas varsinainen OI-kutsumerkillisen amatööriradioasemien yleinen toimintapäivä. Rajavartiolaitoksen Kaakkois-Suomen rajavartiosto, OU5R ja Lapin rajavartiosto, OI9R pitävät 5.3. asemesta vuoden ensimmäisen OI-toimintapäivänsä 21.3. rajavartiolaitoksen 21.3.1919 tapahtuneen perustamisen muistoksi. 5.3.1918 on puolustusvoimien viestijoukkojen perustamisen muistopäivä. Alla on lueteltu OI-toimintapäivään osallistuneita OI-asemia, jotka eivät olleet virallisia majakka- ja majakkalaivaviikonloppuasemia, mutta jotka osallistuivat OI-toimintapäivään.


text: HF-aaltoalueilla yleisiä ovat 80 metrin, 40 metrin ja 20 metrin aallot. Näillä aaltoalueilla runsaasti käytettyjä taajuuksia suomalaisten amatööriradioasemien kesken ovat 3699 kHz LSB, 7060 kHz LSB ja suomalaisten ulkomaanliikenneikkuna 14267 kHz USB.


title: Martta Tynni

text: Martta Anna Sofia Tynni (27. heinäkuuta 1910 Inkeri – 13. marraskuuta 1989 Helsinki) oli suomalainen yliopiston lehtori ja kääntäjä.


title: Martta Tynni

text: Inkerissä syntyneen Tynnin vanhemmat olivat Kolppanan opettajaseminaarin johtaja Kaapre Tynni ja Lilja Maria Piipponen. Hänen sisarensa oli runoilija, kriitikko ja kääntäjä Aale Tynni.


title: Martta Tynni

text: Martta Tynni toimi Helsingin yliopiston ranskan kielen lehtorina.


title: Risto Tyrväinen

text: Risto Perttu Tapani Tyrväinen (s. 10. helmikuuta 1947 Mikkeli) on suomalainen everstiluutnantti, joka toimi muun muassa Lapin ilmatorjuntarykmentin komentajana ja Ilmatorjuntakoulun johtajana.


title: Risto Tyrväinen

text: Tyrväinen syntyi vääpeli Albin Tyrväisen ja Aino Laitisen perheeseen. Hänen puolisonsa vuodesta 1969 on Ilona Waris.


title: Risto Tyrväinen

text: Tyrväinen tuli ylioppilaaksi Mikkelin lyseosta 1966, Kadettikoulusta hän valmistui 1971 ja Sotakorkeakoulusta 1983. Tyrväinen toimi Salpausselän Ilmatorjuntapatteriston opetusupseerina, yksikön päällikkönä ja aliupseerikoulun johtajana 1971–1986 ja Pääesikunnan toimistoupseerina 1986–1988. Apulaissotilasasiamies Lontoossa hän oli 1988–1991 ja patteristonkomentaja Helsingin ilmatorjuntarykmentissä 1991–1992. Ilmatorjuntakoulun johtajana Tyrväinen toimi 1992–1996 ja Lapin ilmatorjuntarykmentin komentajana 1996–1999, minkä jälkeen hän työskenteli vielä Maanpuolustuskorkeakoulun opettajana.


title: Risto Tyrväinen

text: Tyrväinen ylennettiin vänrikiksi 1968, luutnantiksi 1971, yliluutnantiksi 1974, kapteeniksi 1979, majuriksi 1985 ja everstiluutnantiksi 1991.


title: Pienitehoinen mopo

text: Pienitehoinen mopo on Suomessa kaksipyöräinen polkimin varustettu mopo, jonka nopeus on enintään 25 kilometriä tunnissa ja moottorin teho enintään 1 kW. Se kuuluu ajoneuvoluokkaan "L1e-A" ja on viralliselta nimeltään moottoroitu polkupyörä.


title: Pienitehoinen mopo

text: Suomessa pienitehoista mopoa saa kuljettaa 15 vuotta täyttänyt ilman mopokorttia. Pienitehoista mopoa eli moottoroitua polkupyörää ei tarvitse katsastaa tai rekisteröidä, mutta moottoriajoneuvona sille tarvitaan liikennevakuutus. Moottoroitu polkupyörä sai vuoden 2016 alussa voimaan tulleen lain mukaisesti luokituksen L1e-A. Moottoroidun polkupyörän maksimiteho on 1kW. Sitä ei ennen vuotta 2016 tarvinnut edes vakuuttaa, koska sitä ei luokiteltu moottoriajoneuvoksi. Vuoteen 1995 asti mopoissa käytössä ollutta "vakuutuskilpeä" siihen ei myöskään saa huolimatta vakuutuksesta, joten se on vakuutettunakin kilvetön.


title: Pienitehoinen mopo

text: Kuitenkin Suomen ajoneuvolain mukaan "polkupyöräksi katsotaan myös sellainen enintään 250 W:n tehoisella sähkömoottorilla varustettu ajoneuvo, jonka moottori toimii vain poljettaessa ja kytkeytyy toiminnasta viimeistään nopeuden saavuttaessa 25 kilometriä tunnissa." Tällaisia ajoneuvoja pidetään ajoneuvolain mukaan moottorittomina ajoneuvoina. Tämä tarkoittaa, että alle 250 W:n tehoisella polkemista avustavalla moottorilla varustettuja moottoroituja polkupyöriä ei tarvitse vakuuttaa eikä niiden kanssa tarvitse käyttää mopokypärää. Tähän erikoistapaukseen lukeutuvat useimmat sähköpolkupyörät.


title: Pienitehoinen mopo

text: Pienitehoinen mopo vastaa Ruotsin klass II -mopoa ja Alankomaiden "snorfiets"-mopoluokkaa.


title: Pienitehoinen mopo

text: Suomessa pienitehoisella mopolla kuljettaessa tulee käyttää mopokypärää. Ruotsissa riittää pyöräilykypärä. Alankomaissa "snorfiets"illä kuljettaessa ei ole pakko käyttää mitään kypärää.


title: Timo Stavitski

text: Timo Stavitski (s. 17. heinäkuuta 1999 Kirkkonummi) on suomalainen jalkapalloilija, joka edustaa ranskalaista SM Caenia. Pelipaikaltaan hän on oikea laitalinkki.


title: Timo Stavitski

text: Stavitski aloitti jalkapallon Kyrkslätt IF:ssä, josta siirtyi Helsingin Jalkapalloklubin B-junioreihin. Hän pelasi ensimmäiset miesten ottelunsa Kakkosen kaudella 2016 Klubi 04:ssä. Marraskuussa 2016 hän siirtyi Rovaniemen Palloseuraan yksivuotisella sopimuksella, joka sisälsi option toisesta kaudesta. Stavitski oli avauskokoonpanossa ja teki maalin ensimmäisessä Veikkausliigan ottelussaan 12. huhtikuuta 2017, kun RoPS hävisi vieraskentällä Interille 2–6. Hän pelasi RoPS:issa kaudella 2017 kaikkiaan 29 liigaottelua ja teki niissä kolme maalia.


title: Timo Stavitski

text: Tammikuussa 2018 Stavitski siirtyi Ranskan pääsarjassa pelaavaan Caeniin neljän vuoden pituisella sopimuksella. Siirtosumma oli 600 000 euroa. Caenin ohella myös Toulouse ja FC Barcelona tekivät Stavitskista tarjouksen. Hän debytoi Ranskan liigassa 16. tammikuuta ottelussa Bordeaux'ta vastaan. Ensimmäisen maalinsa Ranskassa Stavitski teki Ranskan Cupin ottelussa Metziä vastaan 7. helmikuuta 2018. Elokuussa 2018 Stavitski siirtyi lainalle kroatialaiseen NK Osijekiin mutta ei päässyt siellä syyskaudella pelaamaan kuin yhden cup-ottelun.


title: Velttosara

text: Velttosara ("Carex laxa") on sarakasvien heimoon kuuluva kasvilaji. Se on väritykseltään vaaleanvihreä ja sillä on suikertava juurakko. Velttosaran varret kasvavat yksittäin juurakon rönsyistä ja taipuvat ajan mittaan kaarelle. Velttosaran lehdet ovat sileitä sekä vaaleanvihreitä ja lehtitupet kalvaanruskeita.


title: Velttosara

text: Velttosara on erilaistähkäinen saralaji, ja sen kukinto koostuu yhdestä hedetähkästä sekä yhdestä tai kahdesta emitähkästä. Emitähkät ovat poikkileikkaukseltaan pyöreitä ja roikkuvat erillään toisistaan. Emikukissa on kolme luottia. Tähkäsuomut ovat suunnilleen pullakoiden levyisiä, tylppäkärkisiä sekä väriltään vaalean punaruskeita ja kellertävän keskiosan omaavia. Pullakot ovat väriltään kalvaanvihreitä.


title: Velttosara

text: Velttosara kasvaa ravinteikkailla soilla märillä paikoilla, joilla on liikkuvaa pintavettä. Se kasvaa usein harvalukuisena siellä täällä korkeamman kasvillisuuden seassa, jolloin sitä voi olla vaikeaa havaita. Vaaleanvihreän yleisvärityksen, erillään roikkuvien emitähkien sekä leveiden, punaruskeiden tähkäsuomujen perusteella velttosara on kuitenkin helpohkosti erotettavissa muista saralajeista. Suomessa velttosaraa kasvaa harvinaisena pohjoisessa, lähinnä Pohjois-Pohjanmaan, Kainuun ja Lapin maakunnissa, ja velttosara on luokiteltu Suomessa silmälläpidettäväksi (NT) lajiksi.


title: Velttosara

text: Velttosaralla voi esiintyä pullakoissa velttosarannokea ("Anthracoidea laxae").


title: Velttosara

text: Ensimmäinen löytöhavainto velttosarasta on Lapista vuodelta 1803.


title: All-in-one

text: All-in-one (lyhyemmin AIO) on tietokone, jonka kaikki osat syöttölaitteita lukuun ottamatta on integroitu tietokoneen näyttöön. All-in-one-tietokone vie pöytäkonetta vähemmän tilaa eikä siinä tarvitse keskusyksikön ja näytön välille johtoja. All-in-one-tietokoneissa on yleensä pöytäkoneita huonompi laajennettavuus ja tehoton näytönohjain, joten ne eivät sovellu raskaaseen pelikäyttöön.


title: Välisara

text: Välisara ("Carex distans") on sarakasvien heimoon kuuluva matalahko kasvilaji. Välisara kasvaa yleensä korkeintaan 40 cm korkeaksi ja se on kasvutavaltaan tiheään mätästävä. Välisaran varret ovat pystyjä ja lehtien tyvitupet ovat ruskeankeltaisia. Lehdet ovat sileitä ja harmaanvihertäviä sekä selvästi vartta lyhyempiä.


title: Välisara

text: Välisara on erilaistähkäinen saralaji, ja sen kukinto koostuu yhdestä hedetähkästä sekä kahdesta tai kolmesta emitähkästä. Emitähkien tukilehdet ovat hyvin kehittyneitä ja muistuttavat tavallisia kasvulehtiä. Emitähkät ovat melko harvakukkaisia ja pystyjä sekä selvästi erillään toisistaan. Emikukat ovat kolmeluottisia. Tähkäsuomut ovat teräväkärkisiä sekä väriltään ruskehtavia ja vihreän keskisuonen omaavia. Pullakot ovat väriltään kellanvihreitä tai kellanruskeita, kaksi karkeapiirteistä suonta ja selvän suuodan omaavia.


title: Välisara

text: Välisara kasvaa harvakseltaan merenrantaniityillä. Suomessa välisaraa kasvaa vain Ahvenanmaalla.


title: Välisara

text: Välisara on melko omannäköisensä saralaji ja se muistuttaa eniten täpläsaraa ("Carex punctata"). Täpläsaran lehdet ovat kuitenkin pidemmät, suunnilleen varrenpituiset ja pullakot suonettomat. Täpläsaran pullakot tulevat tuleentuessaan myös pienitäpläisiksi.


title: Välisara

text: Ensimmäisen kerran välisara on löydetty Gotlannista, ja tuo löytö on julkaistu vuonna 1803.


title: Peltephilus

text: Peltephilus on sukupuuttoon kuollut vyötiäissuku, joka eli oligoseenilta mioseenille Etelä-Amerikassa. Sen panssari koostui luulevyistä, jotka olivat järjestäytyneet vöiksi sen ruumiin ympärille, ja oli yhdistynyt alla olevaan nahkaan muodostaen joustavan suojaavan ”kuoren”.


title: Peltephilus

text: "Peltephiluksen" kuonon pari pitkää kilpeä muodostivat kaksi luista sarvea, joiden luuydin, toisin kuin nykyisillä sorkkaeläimillä, ei ollut kallon luista ulkoneva kasvu. "Peltephiluksella" saattoi olla myös pari pienempiä sarvia edempänä kuonossa.


title: Peltephilus

text: Vaikka "Peltephilusta" on perinteisesti pidetty lihansyöjänä suurten, kolmiomaisten hampaidensa vuoksi, Vizcaino ja Farina esittivät vuonna 1997 että se oli kasvinsyöjä.


title: J. Geils

text: John Warren Geils Jr. (20. helmikuuta 1946 New York City, New York – 11. huhtikuuta 2017 Groton, Massachusetts) oli yhdysvaltalainen kitaristi ja J. Geils Bandin perustaja.


title: J. Geils

text: Geils aloitti opinnot Northeastern Universityssa Bostonissa vuonna 1964 ja liittyi yliopiston marssiorkesteriin, jossa hän soitti trumpettia. Hän siirtyi Worcesterin polyteknilliseen instituuttiin (Worcester Polytechnic Institute) opiskelemaan koneenrakennusta. Vapaa-aikaansa Geils vietti Bostonin folk-clubeilla.


title: J. Geils

text: Hän perusti J. Geils Blues Band -nimisen yhtyeen basisti Danny Kleinin ja huuliharppua soittaneen Richard Salwitzin (Magic Dick) kanssa. Yhtyeeseen liittyivät vuonna 1968 Peter Wolf ja rumpali Steve Bladd sekä viimeiseksi Seth Justman.


title: J. Geils

text: J. Geils Blues Band levytti alussa blues rock -vaikutteista musiikkia, kuten esimerkiksi vuonna 1970 julkaistu "The J. Geils Band" ja vuonna 1973 julkaistu "Bloodshot". Myöhemmin yhtye siirtyi kaupallisempaan pop/rock-suuntaan ja levytti muun muassa albumit "Love Stinks" (1980) ja "Freeze Frame" (1981), jossa viimeksi mainitulla oli mukana tunnettu kappale "Centerfold".


title: J. Geils

text: Yhtyeen hajottua vuonna 1985 Geils jätti säännöllisen esiintymisen ja työskenteli autojen parissa, joita hän oli harrastanut jo lapsena isänsä kanssa. Hän perusti KTR Motorsports -nimisen yrityksen, joka huolsi italialaisia automerkkejä, kuten Ferraria ja Maseratia. Hän myi yrityksen vuonna 1996. Geils omisti joukon 1919–1930 valmistettuja italialaisia urheiluautoja ja moottoripyöriä. Geils erosi vaimostaan vuonna 1999 oltuaan naimisissa 28 vuotta.


title: J. Geils

text: Soolourallaan hän keskittyi varhaisten vuosiensa mieltymyksiin jazziin ja bluesiin. Hän yhdistyi jälleen Magic Dick & Jay Geils -nimisessä yhtyeessä entisen yhtyekaverinsa Magic Dickin kanssa ja soitti tämän kanssa omien sanojensa mukaan "Chicago-style bluesia ja classic jazzia". He julkaisivat kaksi albumia, "Bluestime" (1994) ja "Little Car Blues" (1996).


title: From Me to You (kappale)

text: From Me to You on The Beatles -yhtyeen vuonna 1963 julkaistu kappale ja ensimmäinen Britannian listaykköseksi noussut single. Se ylsi kärkeen Britannian jokaisella listalla. Yhdysvalloissa singlen julkaisi Vee-Jay Records, ja se nousi Billboard Hot 100 -listan 116:nneksi.


title: Badge

text: Badge on brittiläisen rockyhtye Creamin kappale, joka julkaistiin yhtyeen viimeisellä albumilla "Goodbye" vuonna 1969. Kappaleen on säveltänyt Eric Clapton ja George Harrison, joka soittaa siinä rytmikitaraa. Badge oli pieni hitti Yhdysvalloissa, jossa se saavutti korkeimmillaan paikan 60 Billboard Hot 100 -listalla singlejulkaisuna vuoden 1969 huhtikuussa. Single menestyi paljon paremmin Isossa-Britanniassa, jossa se saavutti aseman 18.


title: Badge

text: Kappale julkaistiin yhtyeen postuumisti ilmestyneellä albumilla "Goodbye "vuonna 1969. Kappale julkaistiin myös singlenä, jonka B-puolella oli kappale "What a Bringdown".


title: Arto Lampila

text: Arto Lampila (s. 1987) on suomalainen poliitikko. Hän on toiminut kesäkuusta 2016 Piraattipuolueen varapuheenjohtajana. Vuoden 2017 kuntavaaleissa Lampila valittiin Jyväskylän kaupunginvaltuustoon ensimmäisenä Piraattipuolueen edustajana. Lampila sai 191 ääntä.


title: Arto Lampila

text: Lampila oli ehdolla myös vuoden 2015 eduskuntavaaleissa Keski-Suomen vaalipiirissä, mutta ei tullut valituksi. Hän sai 233 ääntä. Vuoden 2014 europarlamenttivaaleissa hän sai 323 ääntä.


title: Kattokattara

text: Kattokattara ("Anisantha tectorum") on yksivuotinen viuhkakattaroihin ("Anisantha") kuuluva heinäkasvilaji ja se kasvaa noin 20–60 senttimetriä korkeaksi. Kattokattaran kukinto on vihreä tai violetinvivahteinen röyhy, joka on useimmiten toispuoleinen. Röyhyn tähkylät ovat 2–3 cm pitkiä ja kussakin tähkylässä on viidestä yhdeksään kukkaa sekä selvästi näkyvä vihne.


title: Kattokattara

text: Suomessa kattokattara on harvinainen. Uusimmat havainnot siitä ovat lähinnä pääkaupunkiseudulta sekä Turun, Joensuun, Kajaanin ja Oulun seuduilta. Vanhempia havaintoja on myös muualta maasta.


title: Taloudellinen ajaminen

text: Taloudellinen ajaminen on polttoainetta säästävä ajotapa. Koska ajoneuvoissa käytetään yleensä fossiilisia polttoaineita, taloudellinen ajaminen säästää rahan lisäksi ympäristöä.


title: Taloudellinen ajaminen

text: Taloudellinen ajaminen perustuu ajamiseen mahdollisimman tasaisella nopeudella. Jatkuvat kiihdytykset ja jarrutukset kuluttavat energiaa, joten niitä tulee välttää. Terävän jarruttamisen sijaan tulisi vähentää nopeutta ennakkoon aina, kun se on mahdollista. Myös reitin suunnittelussa kannattaa kiinnittää huomiota mahdollisiin ruuhkiin, jotka pakottavat tekemään kiihdytyksiä ja jarrutuksia. Taloudellista ajamista helpottavat myös ajoneuvon painon ja ilmanvastuksen vähentäminen, mihin auttaa käyttämättömän suksiboksin, kattotelineen, lumen ja turhien ajoneuvossa olevien tavaroiden poistaminen. Ajoneuvon rengaspaineen tulisi olla mahdollisimman suuri polttoaineen kulutuksen vähentämiseksi. Taloudelliseen ajamiseen kuuluu myös tyhjäkäynnin ja turhien lisälaitteiden käytön välttäminen. Talvisin ajoneuvon moottoria tulee esilämmittää ennen käyttöä.


title: Dragon (lehti)

text: Dragon on Dungeons & Dragons -roolipelin ja oheistuotteiden virallinen lehti, jota julkaisee Wizards of the Coast. Painettu lehti ilmestyi viimeisen kerran syyskuussa 2007, minkä jälkeen aloitettiin verkkolehden julkaiseminen.


title: Dragon (lehti)

text: Mobiililaitteille suunnattu Dragon+ julkistettiin 2015.


title: Toni Tahvanainen

text: Toni Tahvanainen (s. 30. marraskuuta 1991, Ilomantsi) on suomalainen jalkapalloilija, joka pelaa hyökkääjänä Kolmosen FC Blackbirdissa. Tahvanainen on pelannut Veikkausliigassa JJK:n riveissä 21 ottelua sekä Ykkösessä 165 ottelua.


title: Toni Tahvanainen

text: Toni Tahvanainen nousi Ykkösessä pelanneen JIPPO:n edustusjoukkueeseen kaudella 2010. Tahvanainen pelasi viiden kauden aikana yhteensä 96 Ykkösen ottelua, ja hän teki JIPPO:n riveissä yhteensä 13 maalia. Viides ja viimeinen kausi JIPPO:ssa päättyi putoamiseen Kakkoseen. Kaudeksi 2015 Tahvanainen siirtyi Ykkösen AC Ouluun. Hän pelasi AC Oulun riveissä 23 Ykkösen ottelua, joissa teki viisi maalia.


title: Toni Tahvanainen

text: Tahvanainen siirtyi kaudeksi 2016 Ykkösessä pelanneen JJK:n riveihin. Tahvanainen pelasi JJK:n paidassa 23 Ykkösen ottelua ja teki niissä viisi maalia. JJK voitti kaudella 2016 Ykkösen ja nousi seuraavaksi kaudeksi Veikkausliigaan. Tahvanainen debytoi Veikkausliigassa 8. huhtikuuta 2017 ottelussa IFK Mariehamn–JJK. Tahvanainen pelasi kaudella 2017 yhteensä 21 liigaottelua. Kauden ainoaksi jääneen maalin hän teki debyyttiottelussaan. JJK:n kausi 2017 päättyi putoamiseen takaisin Ykköseen.


title: Toni Tahvanainen

text: Tahvanainen palasi takaisin Ykkösen AC Oulun riveihin kaudeksi 2018. Tahvanainen pelasi 23 Ykkösen ottelua ja teki niissä kolme maalia. Tahvanainen siirtyi kaudeksi 2019 Kolmosen FC Blackbirdiin.


title: La Vie promise

text: La Vie promise (kansainvälisesti "Ghost River" tai "The Promised Life") on vuonna 2002 ensi-iltansa saanut Olivier Dahanin ohjaama ja käsikirjoittama ranskalainen psykologinen draamaelokuva, jonka pääosissa ovat Isabelle Huppert, Pascal Greggory ja Maud Forget. Olivier Dahan käsikirjoitti elokuvan Agnès Fustier-Dahanin kanssa. Elokuvan tuottajana oli Éric Névé. "La Vie promise" kilpaili vuoden 2002 San Sebastiánin elokuvajuhlilla, missä Olivier Dahan oli ehdokkaana pääkilpailussa parhaan elokuvan Kultaisen simpukan saajaksi.


title: La Vie promise

text:
Sylvia (Isabelle Huppert) on 40-vuotias Nizzassa työskentelevä prostituoitu, jonka hylkäämä 14-vuotias Laurence-tytär (Maud Forget) saapuu yllättäen hänen asunnolleen tapaamaan biologista äitiään. Laurence vierailee äitinsä luona huonoon aikaan, sillä Sylvia on juuri silloin kahden sutenöörin pahoinpitelemänä. Kun Laurence puukottaa toisen sutenööreistä puolustaakseen Sylviaa, niin tyttären kuin äidinkin on paettava kaupungista maaseudulle. Sylvia yrittää löytää entisen aviomiehensä, jonka kanssa hänellä on 8-vuotias poika. Laurence sen sijaan yrittää löytää yhteyden äitiinsä tämän vastahakoisuudesta huolimatta. He tapaavat salaperäisen Joshua-nimisen karkulaisen (Pascal Greggory), joka liittyy heidän seuraansa. Sylvia kohtaa ongelmallisen menneisyytensä ja yrittää saada tolkkua elämästään.
"La Vie promisen" kuvauspaikkoina olivat muun muassa Pariisi, Grenoblen kaupunki Isèressä, Nizzan kaupunki Alpes-Maritimesissä ja La Ciotatin kunta Bouches-du-Rhônessa. Elokuvan budjettina oli 4 970 000 euroa ja tuotantoyhtiönä La Chauve Souris. Elokuvaa oli tuottamassa myös muun muassa Bac Films, France 2 Cinéma, StudioCanal ja Rhône-Alpes Cinéma.


title: La Vie promise

text: "La Vie promise" sai ensi-iltansa Ranskassa 4. syyskuuta 2002 ja oli Bac Filmsin teatterilevittämä. Elokuva keräsi Ranskassa teatterikierroksensa aikana 124 626 katsojaa.


title: La Vie promise

text: Rotten Tomatoes -sivuston mukaan 45% kriitikoista on antanut elokuvalle positiivisen arvosanan 5,5/10 keskiarvolla. Keräys perustuu 22 arviointiin. 550 käyttäjästä 48% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 14 arvostelun perusteella elokuva on saanut 52 pistettä sadasta mahdollisesta. Internet Movie Databasen 628 käyttäjää on antanut elokuvalle keskiarvon 6,1/10.


title: La Vie promise

text: "La Vie promise" julkaistiin Ranskassa DVD:lle 1. huhtikuuta 2003.


title: Pyörtänökattara

text: Pyörtänökattara ("Bromus arvensis") on töpökattaroihin ("Bromus") kuuluva heinäkasvilaji. Se kasvaa noin 25–100 cm korkeaksi ja sen varsi on pyöreä ja kalju. Pyörtänökattaran lehdet ovat vihreitä, sileitä sekä karvallisia. Lehtituppi on noin kaksi kolmasosaa lehden pituudesta ja siinä on valkoinen tai kellertävä keskisuoni sekä selvästi näkyvä kieleke. Pyörtänökattaran kukinto on violetinvivahteinen, pyramidimainen ja harva röyhy. Röyhyn tähkylät ovat kapeita ja muodoltaan suikeita. Tähkylöissä on viidestä kolmeentoista kukkaa lomittain. Pyörtänökattaran hedelmä on jyvä.


title: Pyörtänökattara

text: Pyörtänökattara on harvinainen ja Suomessa siitä on havaintoja lähinnä eteläisestä Suomesta ennen 1960-lukua. 1960-luvulta ja sen jälkeen pyörtänökattarasta on Suomesta vain muutamia havaintoja eri puolilta Etelä- ja Keski-Suomea.


title: Eino Hirva

text: Eino Olavi Hirva (25. lokakuuta 1916 Sortavala – 2. lokakuuta 2004 Helsinki) oli suomalainen eversti, joka toimi ilmatorjunnan ja -puolustuksen eri tehtävissä sota-aikana ja sen jälkeen.


title: Eino Hirva

text: Hirvan vanhemmat olivat ylijunailija Kaarlo Hellgren ja Juudit Saukkonen. Hänen puolisonsa vuodesta 1940 oli Liisa Vaartaja. Hirvan veljestä Reino Hirvasta tuli kenraali, Hirvan kolmesta pojasta taas everstiluutnantti Jaakko Hirva toimi isänsä tavoin ilmatorjunnan parissa.


title: Eino Hirva

text: Hirva tuli ylioppilaaksi Sortavalan lyseosta 1935 ja suoritti Kadettikoulun 20. kurssin 1938 ja Sotakorkeakoulun 1948. Talvisodassa hän toimi ilmatorjuntapatterin päällikkönä Tolvajärvellä, jatkosodassa patterinpäällikkönä, ilmatorjuntaupseerina, ilmatorjuntakomentajana ja ilmatorjuntapatteriston komentajana. Toimittuaan Ilmatorjuntarykmentti 2:ssa koulutusupseerina 1938–1940 Hirva työskenteli Ilmatorjuntakoulussa aliupseeri- ja upseerikurssien johtajana 1941–1947, Sotakorkeakoulun opettajana 1947–1953 ja Pääesikunnan ilmapuolustustoimistossa toimistoesiupseerina 1953–1956 ja toimistopäällikkönä 1956–1963. Ennen eroamistaan vakinaisesta palveluksesta 1965 hän oli Porin sotilaspiirin päällikkö 1963–1965. Sotilasuransa jälkeen Hirva toimi vielä Scan-Auto Oy:n hallinnollisena johtajana 1965–1977. Aktiivinen oman ammattialansa seuraaja ja kirjoittaja Hirva osallistui muun muassa "Upseerin käsikirjan" kaikkien osien kirjoittamiseen. Vuonna 1978 hänet kutsuttiin Ilmatorjuntasäätiön kunniajäseneksi.


title: Eino Hirva

text: Hirva ylennettiin reservin vänrikiksi 1936, vänrikiksi 1938, luutnantiksi 1940, kapteeniksi 1941, majuriksi 1946, everstiluutnantiksi 1956 ja everstiksi 1963.


title: Kyösti Taanila

text: Kyösti Taanila (18. lokakuuta 1913 Nivala – 6. tammikuuta 1992 Varkaus) oli suomalainen opetusneuvos ja päätoimittaja. Taanila oli Varkaudessa ilmestyvän Warkauden Lehden päätoimittajana 1952–1978.


title: Helinä-keiju (elokuva)

text: Helinä-keiju ("Tinker Bell") on vuonna 2008 julkaistu animaatioelokuva.


title: Helinä-keiju (elokuva)

text: Suomenkieliset äänet


title: Helinä-keiju (elokuva)

text: Paula Vesala / Helinä


title: Helinä-keiju (elokuva)

text: Pamela Tola / Rosetta


title: Helinä-keiju (elokuva)

text: Johanna Kurkela / Iridessa


title: Helinä-keiju (elokuva)

text: Hannah Marsh / Silver


title: Helinä-keiju (elokuva)

text: Maria Ylipää / Fawn


title: Helinä-keiju (elokuva)

text: Katariina Kaitue / Keiju-Maija


title: Helinä-keiju (elokuva)

text: Jon-Jon Geitel / Terence


title: Helinä-keiju (elokuva)

text: Tuomas Uusitalo / Clank


title: Helinä-keiju (elokuva)

text: Aksu Palmén / Bobble


title: Helinä-keiju (elokuva)

text: Susa Saukko / Vidia


title: Helinä-keiju (elokuva)

text: Kaija Kärkinen / Kuningatar Okariina


title: Helinä-keiju (elokuva)

text: Muissa rooleissa


title: Helinä-keiju (elokuva)

text: Jenni Sivonen, Petteri Halmela, Petrus Kähkönen, Henna Haverinen, Velimatti Ranta, Kiti Kokkonen, Rauno Ahonen & Miina Turunen.


title: Helinä-keiju (elokuva)

text: Laulut


title: Helinä-keiju (elokuva)

text: Keijujen kevätlaulu


title: Helinä-keiju (elokuva)

text: Laulajat: Johanna Kurkela


title: Helinä-keiju (elokuva)

text: Keijujen kevätlaulu 2


title: Helinä-keiju (elokuva)

text:
Laulujat: Johanna Kurkela
Amy Burgess
Pilvi Kekkonen
Nenna Leskinen


title: Helinä-keiju (elokuva)

text: Lentää sydän saa


title: Helinä-keiju (elokuva)

text:
Lauluja: Johanna Kurkela
Päivi Hilska
Sari Ann Moilanen


title: Helinä-keiju (elokuva)

text: Suomenkielisen dialogin on ohjannut Carla Rindell.


title: Lossen-toisiintuminen

text: Lossen-toisiintuminen on kemiallinen reaktio, jossa hydroksaamihapon johdannainen toisiintuu muodostaen isosyanaatteja. Reaktion raportoi ensimmäisen kerran saksalainen kemisti Wilhelm Lossen vuonna 1872 ja reaktio on nimetty hänen mukaansa.


title: Lossen-toisiintuminen

text: Lossen-toisiintuminen tapahtuu niin kutsutuille aktivoiduille hydroksaamihapoille, joita ovat hydroksaamihappojen asyyli-, sulfonyyli- ja fosforyylijohdannaiset. Sulfonyyli- tai fosforyylijohdannaiset ovat hieman asyylijohdannaisia reaktiivisempia. Reaktio tapahtuu kuumennettaessa näitä johdannaisia tai käsittelemällä johdannaisia laimealla emäsliuoksella. Reaktion mekanismin ensimmäisessä vaiheessa hydroksaamihappojohdannaisen typpiatomi luovuttaa protonin, jolloin muodostuu välivaiheena nitreeni. Tämä nitreeni toisiintuu muodostaen isosyanaatin. Mikäli reaktioseoksessa on vettä tai amiineja muodostuva isosyanaatti reagoi edelleen näiden kanssa muodostaen joko amiinin, jossa on yksi hiiliatomi vähemmän kuin alkuperäisessä hydroksaamihappojohdannaisessa, tai ureajohdannaisen.


title: Lossen-toisiintuminen

text: Mekanismiltaan Lossen-toisiintuminen muistuttaa Hofmann- ja Curtius-toisiintumisia, mutta niistä poiketen se ei vaadi tapahtuakseen voimakkaita emäksiä tai hyvin korkeita lämpötiloja.


title: Untitled Unmastered

text: Untitled Unmastered (tyyliteltynä untitled unmastered.) on rap-artisti Kendrick Lamarin vuonna 2016 julkaistu kokoelmalevy. Se koostuu demoista jotka äänitettiin samaan aikaan kun Lamar työsti "To Pimp a Butterfly" -albumiaan, joten kyseisen albumin tavoin kappaleissa on paljon politiikkaan liittyviä aiheita ja kokeilua jazzin ja avantgarde -musiikin kanssa.


title: Untitled Unmastered

text: Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi Suomen virallisen listan sijalla 26.


title: Aequornithes

text: Aequornithes on kladiin Ardeae kuuluva vesilintujen ryhmä. Se sisältää kuikkalinnut, pingviinilinnut, ulappalinnut, haikaralinnut, Suliformesin ja pelikaanilinnut, ja on luultavasti Eurypygimorphaen sisarryhmä.


title: Aequornithes

text: Kladogrammi Burleigh, J.G. "et al". (2015) tutkimusten pohjalta:


title: Semih Erden

text: Semih Erden (s. 28. heinäkuuta 1986 Istanbul) on turkkilainen koripalloilija.


title: Semih Erden

text: Sentterinä pelaava Erden on edustanut kotimaansa seurojen lisäksi NBA- ja serbiajamontenegrolaisjoukkueita. NBA:han hänet varasi 60. vuorolla Boston Celtics, jonka lisäksi Erden pelasi NBA:ssa Cleveland Cavaliersissa. Euroopassa Erden voitti Serbia ja Montenegron mestaruuden vuonna 2005, Turkin mestaruuden vuosina 2007, 2008 ja 2010, Turkin cup-mestaruuden vuonna 2010 ja Turkin supercup-mestaruuden vuonna 2008. Hän on pelannut useasti Turkin pääsarjan tähdistöottelussa. Erden on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa.


title: Kerem Gönlüm

text: Kerem Gönlüm (s. 22. marraskuuta 1977) on turkkilainen koripalloilija.


title: Kerem Gönlüm

text: Isona laitahyökkääjänä tai sentterinä pelaava Gönlüm on edustanut koko uransa ajan kotimaansa seurajoukkueita ja pelannut niissä muun muassa Euroliigaa. Hän voitti Turkin mestaruuden vuosina 2001 ja 2007, Turkin cup-mestaruuden vuosina 2003, 2004, 2005, 2006, 2007 ja 2009 ja Turkin supercup-mestaruuden vuonna 2001. Hän pelasi useasti Turkin pääsarjan tähdistöottelussa. Gönlüm on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa.


title: Eino Kaikkonen

text: Eino Kaikkonen (s. 1945) on suomalainen opettaja ja runonlausuja.


title: Eino Kaikkonen

text: Kaikkonen kävi Kajaanin lyseota ja opiskeli sen jälkeen Kajaanin opettajaseminaarissa 1965–1969 valmistuen sieltä kansakoulunopettajaksi. Hän kirjoitti artikkeleita Kajaanissa vuosina 1969–1970 ilmestyneeseen Hihapuukko- underground-lehteen. Lehti ja sen päätoimittajana ollut Kaikkonen haastettiin syksyllä 1969 oikeuteen siveellisyyslain rikkomisesta lehden ns. "pornonumeron" vuoksi, mutta syytteet hylättiin hovioikeudessa.


title: Eino Kaikkonen

text: Kaikkonen toimi opettajana vuodesta 1969 alkaen. Hän oli suomalaisluokkien opettajana Tukholman Rinkebyssä 1985–1987 ja sen jälkeen opettajana Vantaalla Rautkallion koulussa 1988–1990 ja Kivistön koulussa vuodesta 1990 alkaen. Hän jäi eläkkeelle elokuussa 2012. Kaikkonen on kirjottanut kulttuuriaiheista lehtiartikkeleita ja pitänyt runonlausuntaesityksiä. Pentti Haanpään seuran puheenjohtaja 1973-83, Suomen Arvostelijain Liiton (SARV) puheenjohtaja 1990-91.


title: Uuden-Seelannin kansallispuolue

text: Uuden-Seelannin kansallispuolue (, ) on keskusta-oikeistolainen poliittinen puolue Uudessa-Seelannissa. Kansallispuolue on toinen maan nykyisistä johtavista pääpuolueista Työväenpuolueen ohella.


title: Uuden-Seelannin kansallispuolue

text: Kansallispuolue perustettiin Wellingtonissa toukokuussa 1936, jolloin "Yhdistynyt puolue" () ja "Reformipuolue" yhdistyivät. Aiemmin puolueet olivat toimineet yhteistyössä muodostaen koalition.


title: Uuden-Seelannin kansallispuolue

text: Kansallispuolue ei onnistunut saavuttamaan enemmistöä syyskuun 2017 vaaleissa, minkä jälkeen puoluejohtaja Bill English ilmoitti eroavansa. Hänen seuraajakseen puolue valitsi helmikuussa 2018 Simon Bridgesin.


title: Hr. Ms. De Ruyter (1853)

text: Hr. Ms. De Ruyter oli Alankomaiden kuninkaallisen laivaston sotalaiva.


title: Hr. Ms. De Ruyter (1853)

text: Alus tilattiin Vlissingenistä ja sen köli laskettiin 1831 74-tykkisenä linjalaivana. Alus muutettiin 54-tykkiseksi fregatiksi vuonna 1850 ja se laskettiin vesille 1853. Se muutettiin 45-tykkiseksi höyrykoneella varustetuksi potkurikäyttöiseksi alukseksi vuonna 1860 ja edelleen kolme vuotta myöhemmin ironcladiksi. Alus ei ollut onnistunut ja se romutettiin vuonna 1874.


title: Bogdan Tanjević

text: Bogdan Tanjević (s. 13. helmikuuta 1947 Pljevlja, Montenegron ST, Jugoslavia) on bosnialaishertsegovinalais-italialainen, aikaisemmin jugoslavialainen, koripallovalmentaja ja aktiiviuransa lopettanut koripalloilija.


title: Bogdan Tanjević

text: Pitkän ja menestyksekkään valmentajanuran tehnyt Tanjević on voittanut muun muassa Jugoslavian mestaruuden vuosina 1978, 1980 ja 2001, Italian mestaruuden vuonna 1996, Ranskan mestaruuden vuonna 2002, Turkin mestaruuden vuosina 2008 ja 2010, Italian cup-mestaruuden vuonna 1996, Jugoslavian cup-mestaruuden vuonna 2001, Turkin cup-mestaruuden vuonna 2010 ja Euroopan mestareiden cupin mestaruuden vuonna 1979. Hän valmensi Jugoslavian, Italian ja Turkin miesten maajoukkueet arvokisoissa mitaleille.


title: George Ellis Burcaw

text: George Ellis Burcaw (13. heinäkuuta 1921 Houston, Texas, Yhdysvallat) on yhdysvaltalainen museologi ja antropologi, joka on toiminut Yhdysvalloissa museonjohtajana ja kuraattorina sekä Idahon yliopiston museologian ja antropologian professorina.


title: George Ellis Burcaw

text: George Burcaw syntyi 1921. Hänen vanhempansa olivat George Henry ja Mary Elizabeth Burcow. Hän valmistui Bachelor of Artsiksi Maryville Collegesta ja maisteriksi Idahon yliopistosta. Valmistumisen jälkeen hän teki jatko-opintoja Chicagon yliopistossa (1946–1948), Arizonan yliopistossa (1949–1950), Pariisin yliopistossa (1951–1952), Wisconsinin yliopistossa (1956) ja Pennsylvanian yliopistossa (1960).


title: George Ellis Burcaw

text: Burcaw johti 1952–1958 Green Bayssä Nevillen julkista museota sekä toimi 1958–1962 Philadelphia Commercial Museumin pääkuraattorina ja 1962–1966 Coloradon osavaltionmuseoiden kuraattorina. Burcaw oli vuodesta 1966 eläköitymiseensä 1988 Idahon yliopiston museologian ja antropologian professorina. Hän on julkaissut useita kirjoja museologiasta ja antropologiasta. Burcaw’n tunnetuin teos on "Introduction to Museum Work" (1975), jossa hän hahmottelee museo- ja näyttelyteoriaa omien käytännön kokemustensa pohjalta.


title: Formula 1 -auto

text: Formula 1 -auto on yksipaikkainen Formula 1 -sarjassa käytettävä kilpa-auto, jossa on oleelliset etu- ja takasiivet sekä auton takaosaan sijoitettu moottori.


title: Formula 1 -auto

text: Säännöt autoja kohtaan ovat oleellinen osa Formula 1 -sarjaa. Sääntöjen mukaan Formula 1 -sarjan tallien täytyy itse rakennuttaa auto, mutta voivat ulkoistaa sen designin ja valmistamisen.


title: Formula 1 -auto

text: Nykyajan Formula 1 -autojen alusta on valmistettu hiilikuidusta ja muista samankaltaisista kevyistä materiaaleista. Auton maksimi korkeus on 95 cm, leveydeltään korkeintaan 180 cm ja pituudeltaan n 455 cm tai vähemmän.


title: Formula 1 -auto

text: Kaudesta 2014 lähtien kaikki Formula 1 -autot ovat käyttäneet moottoreinaan 1,6-litraisia V6-turbomoottoreita. 1,6-litrainen turbomoottori toimii yhteistyössä kahden sähköisen generaattorin kanssa. Ensimmäinen näistä generaattoreista on nimeltään MGU-K, jonka lyhenne tulee sanoista Kinetic Motor Generator Unit. MGU-K saa energiansa auton jarruttaessa KERS-järjestelmästä. Toinen sähkömoottori kantaa nimeä MGU-H, joka on lyhenne sanoista Heat Motor Generator Unit. Tässä järjestelmässä energiaa kerätään kuumista pakokaasuista. Turbiinilla on kaksi tärkeää tehtävää: se antaa lisähappea moottorille sekä pyörittää samalla generaattoria, joka tuottaa lisävirtaa. Siksi vuodesta 2014 eteenpäin KERS:iä onkin kutsuttu ERS:iksi. Energian talteenotto ei siis enää perustu pelkästään kineettiseen energiaan ja sähkömoottorit saavat täysin uuden merkityksen. FIA:n kilpailujohtajan Charlie Whiting mukaan vanha KERS-järjestelmä toi parannusta kierrosaikaan vain noin kolme kymmenystä, mutta uusi ERS tuo parannusta 3 sekuntia.


title: Formula 1 -auto

text: Formula 1 -autot käyttävävät puoliautomaattista vaihteistoa, jossa sääntöjen mukaan pitää kaudesta 2014 alkaen olla kahdeksan eteenpäin vaihdetta ja yksi perutusvaihde. Formula 1 -auton vaihdelaatikko on rakennettava titaanisesta hiilikuidusta ja se kiinnitetään auton moottorin taakse.


title: Formula 1 -auto

text: Formula 1 -sarjassa on kaudella 2017 seitsemän erilaista rengasseosta. Viidet renkaista on tarkoitettu kuivalle kelille ja näiden lisäksi kahdet märälle radalle. Renkaat Formula 1 -sarjaan kaudella 2017 toimittaa Pirelli. Pirelli esitteli uudet renkaat Abu Dhabissa marraskuun lopussa vuonna 2016. Kauden 2017 sääntömuutoksien myötä tämä tarkoitti renkaiden osalta sitä, että renkaat ovat 25 prosenttia leveämpiä edelliskauteen verrattaessa. Takarenkaat leventyvät 325 millimetristä 405 millimetriin ja eturenkaat 245 millimetristä 305 millimetriin. Sääntöjen mukaan talleilla on aina vapaasti valittavissa kolmesta rengasseoksesta renkaita kilpailua kohti, mutta kuitenkin vain 13 rengassettiä yhteensä osakilpailua kohden.


title: Formula 1 -auto

text: Etusiipi leveni kaudelle 2017 1650 millimetristä 1800 millimetriin. Samalla auto leveni 1800 millimetristä 2000 millimetriin.


title: Formula 1 -auto

text: Auton takasiiven korkeus laski kauden 2016 sännöistä kaudelle 2017 950 millimetristä 800 millimetriin. Auton diffuusorin korkeus nousi 125 millimetristä 175 millimetriin ja leveys 1000 millimetristä 1050 millimetriin. Kaudella 2017 sarjassa on nähty useassa autossa niin sanottuja "haineviä" ja "t-siipiä". Nämä herättivät kiistelyä niin ulkonäkönsä kuin turvallisuutensa puolesta ja ne kiellettiin kaudelle 2018. Hainevät eli autojen takaosan korkeat moottorikatteet tekivät paluun Formula 1-autoihin kaudelle 2017. Haineviä nähtiin Formula 1-autoissa myös 2010-luvun taitteessa.


title: Formula 1 -auto

text: Sivuponttoonien leveys saa kaudella 2017 ylettyä 1600 millimetriin edelliskauden 1400 millimetristä.


title: Formula 1 -auto

text: Formula 1 -auton on painettava läpi viikonlopun tapahtumien vähintään 722 kilogrammaa. Tähän 722 kilogrammaan sisältyy kuljettajan paino ajovarusteineen, mutta ei polttoaineen painoa. Autot punnitaan aina kuivankelin renkaat kiinni autossa.


title: Formula 1 -auto

text: Formula 1 -autoissa käytettävä polttoaine on lähes samanlaista kuin normaaliin henkilöautoon käytettävä bensiini. Autot eivät saa käyttää kilpailun aikana enempää kuin 105 kilogrammaa polttoainetta. Tallit eivät saa lisätä tai ottaa pois polttoainetta kesken kilpailun. Muiden osioiden aikana viikonloppuna tallit saavat tankata polttoainetta ja ottaa sitä pois, mutta vain varikkopilttuissaan.


title: Formula 1 -auto

text: Formula 1 -autoissa suuri osa kuljettajalla tarkoitetuista toiminnoista ja mahdollisista säädöistä tapahtuu ohjauspyörän kautta. Historian ensimmäiset Formula 1 -autot käyttivät tavallisten henkilöautojen ohjauspyöriä. 1960–1970-luvun taitteessa autojen ohjaamon kavennettua alkoivat yleistymään yhä pienemmät ohjauspyörät. Ensimmäiset nappulat, jotka ilmestyivät ohjauspyöriin olivat "neutral" tai "N", joka tarkoitti vaihteen vaihtamista vapaalle esimerkiksi pyörähdyksen sattuessa. Tämän lisäksi "radiopainike" yleistyi pian tämän jälkeen.


title: Formula 1 -auto

text: Nykyään suuri osa säädöistä liittyy KERS-järjestelmän käyttöön asetuksiin.


title: Any key

text: Any key on lähinnä internet-huumorissa esiintyvä kuvitteellinen tietokoneen näppäin. Se juontaa juurensa varhaisissa tietokoneissa esiintyneissä tekstissä ”Press any key to continue” (). Kehotus ymmärrettiin kuitenkin usein väärin ja käyttäjä alkoi etsiä näppäimistöstään "any key" -näppäintä, vaikka sitä ei ole.


title: Nyame

text: Nyame on länsiafrikkalainen taivaan jumala, kaiken olevaisen luoja, joka pysytteli erossa luomuksistaan. Hämähäkki Ananse kutoi taivaaseen ulottuvan langan ja pyysi Nyamea luomaan kuun ja auringon, jotta maan asukkaat voisivat nauttia päivästä ja yöstä.


title: Iso-Pukki

text: Iso-Pukki () on saari Saaristomeren Pukinsalmessa, Turun Ruissalon ja Hirvensalon saarten välissä. Sen pinta-ala on 54 hehtaaria ja suurin pituus 1,1 kilometriä lounais-koillissuunnassa. Sen korkein kohta on noin 20 metriä merenpinnasta. Ison-Pukin koillispuolella on pienempi saari Pikku-Pukki. Molemmat saaret kuuluvat Turun aluejaossa Ruissalon kaupunginosaan.


title: Iso-Pukki

text: Saarella on monia vanhoja puuhuviloita Ruissalon tapaan. Iso-Pukki ja Pikku-Pukki muodostavatkin Ruissalon kanssa yhden valtakunnallisesti merkittäväksi luokitellun rakennetun kulttuuriympäristön Suomessa. Iso-Pukki on rajattu Natura-alueeksi toteutustapana maankäyttö- ja rakennuslaki.


title: Iso-Pukki

text: Vuosien 1830–1836 kirkonkirjojen mukaan saarella oli tuolloin Stora Bockholmen -niminen torppa, jonka aluetta koko saari oli. Myöhemmin saari jaettiin vuokratonteiksi, joille rakennettiin kesähuviloita. Ison-Pukin ja Pikku-Pukin nimien arvellaan tuleen siitä, että saariin on tuotu kesäisin lampaita ja vuohia laiduntamaan.


title: Iso-Pukki

text: Vuoden 1917 palstajaossa Iso-Pukki jaettiin 13 palstaan, ja saarella on 1750-luvulta peräisin olevan Hirssaaren torpan lisäksi 12 huvilaa 1800-luvun loppupuoliskolta sekä 1900- ja 1910-luvuilta.


title: Iso-Pukki

text: 1950- ja 1960-luvulla Isossa-Pukissa toimi kaksi vähävaraisten perheiden kansakouluikäisten lasten kesäsiirtolaa, joita hallinnoi Turun kaupungin lastensuojelulautakunta. Kaupungin kesäsiirtoloita oli lisäksi kolme Särkisalossa ja kaksi Ruissalossa.


title: The Music Man

text: The Music Man on Meredith Willsonin säveltämä musikaali, jonka ensi-ilta oli New Yorkin Broadwayllä vuonna 1957. Se perustuu Willsonin ja Franklin Laceyn kirjoittamaan tarinaan.


title: The Music Man

text: Musikaalista tuli ilmestymisvuotenaan menestys, ja se saavutti viisi Tony-palkintoa, muun muassa parhaasta musikaalista. "The Music Man" esitettiin kaikkiaan 1 375 kertaa. Myös musikaalin soundtrack oli suuri menestys. "The Music Manista" on tehty elokuvasovitukset vuosina 1962 ja 2003.


title: The Music Man

text: Musikaali sijoittuu vuoteen 1912 ja se kertoo Harold Hill -nimisestä huijarista, joka yrittää vakuuttaa Iowassa sijaitsevan River Cityn asukkaille, että hän pystyy tekemään kylän pojista soittokunnan osaamatta lukea nuotteja.


title: Pikku-Pukki

text: Pikku-Pukki () on saari Saaristomeren Pukinsalmessa, Turun Ruissalon ja Hirvensalon saarten välissä. Sen pinta-ala on 3,6 hehtaaria ja suurin pituus 280 metriä itä-länsisuunnassa. Pikku-Pukin lounaispuolella on suurempi saari Iso-Pukki. Molemmat saaret kuuluvat Turun aluejaossa Ruissalon kaupunginosaan.


title: Pikku-Pukki

text: 1800-luvulla saaressa on ollut Lilla Bockholmen -niminen sepäntorppa. Ison-Pukin ja Pikku-Pukin nimien arvellaan tuleen siitä, että saariin on tuotu kesäisin lampaita ja vuohia laiduntamaan.


title: Pikku-Pukki

text: Iso-Pukki ja Pikku-Pukki muodostavat Ruissalon kanssa yhden valtakunnallisesti merkittäväksi luokitellun rakennetun kulttuuriympäristön Suomessa. Pikku-Pukissa ei ole vanhoja puuhuviloita Ruissalon ja Ison-Pukin tapaan, mutta siellä on Airisto Segelsällskap -pursiseuran ravintola vuodelta 1889 ja vuoden 1851 paikeilla rakennettu 250 hengen ”pitsipaviljonki”, joka toimii nykyisin Rosita Oy:n tilausravintolana. Yhtiö järjestää myös risteilyjä saareen yleisimmin 200-paikkaisella M/S Lilyllä, joka hoitaa myös reittiliikennettä Vepsän ulkoilusaareen..


title: Pikku-Pukki

text: Vielä 1950-luvulla Pikku-Pukin kesäravintolaan kuljettiin paljon omilla veneillä tai saaristolaivoilla, joiden lähtölaiturille Ruissaloon kulki Turun Kauppatorilta linja-auto. Ravintola oli suosittu ylioppilaiden lakkiaisillanvieton pitopaikka. 1960-luvun alussa ravintolanpitäjä lopetti ja tilalle tuli lasten kesäsiirtola.


title: Pikku-Pukki

text: Pikku-Pukin ja Hirvensalon Maanpään niemen välinen salmi on vain runsaat sata metriä leveä. Maanpään Seulussa lapsena kesäänsä viettäneet muistelevat uineensa salmen yli Pikku-Pukkiin jäätelölle. Kapeikossa on käyty meritaisteluja 1800-luvulla muun muassa ruotsalaisia vastaan.


title: Kivisaari (täsmennyssivu)

text: Kivisaari voi tarkoittaa seuraavia asioita:


title: Paavo Lagerroos

text: Paavo Arvi Lagerroos (23. toukokuuta 1923 Pori – 11. tammikuuta 1997 Pori) oli suomalainen järjestösihteeri ja Suomen kansan demokraattisen liiton kansanedustaja.


title: Paavo Lagerroos

text: Lagerroosin vanhemmat olivat vuokraviljelijä Anton Julius Lagerroos ja Edla Sofia Rintala. Hän kävi kansakoulun ja 1936–1938 ammattikoulun. Lagerroos oli aluksi rakennustyömehenä Porissa. Hän oli sitten Suomen demokraattisen nuorisoliiton Kuopion piirin piirisihteerinä 1946–1947 ja Satakunnan ja Kainuun piirin piirisihteerinä. Vuodesta 1957 alkaen Lagerroos oli rakennustyömiehenä Kajaanissa ja hän oli Rakennustyöläisten liiton Kainuun piirin aluejärjestön sihteerinä Kajaanissa 1960–1964. Viimeksi Lagerroos toimi Puuliiton toimitsijana Helsingissä 1971–1973 ja Puutyöväenliiton järjestösihteerinä 1974–1978.


title: Paavo Lagerroos

text: Lagerroos oli kansanedustajana 1964–1970 edusten Oulun läänin vaalipiiriä. Hän tuli eduskuntaan 20. toukokuuta 1964 SKDL:n Janne Mustosen tilalle. Lagerroos oli presidentin valitsijamiehenä vuoden 1968 presidentinvaaleissa. Hän oli Porin kaupunginvaltuuston jäsen 1951–1952 sekä Kajaanin maalaiskunnan kunnanvaltuuston ja kunnanhalltuksen jäsenenä 1960–1971. Lagerroos oli Suomen kommunistisen puolueen Kainuun piirijärjestön, Kainuun maakuntaliiton ja Työläislasten tuki ry:n puheenjohtajana sekä kuului Suomen 4H-liiton valtuuskuntaan ja johtokuntaan.


title: Paavo Lagerroos

text: Paavo Lagerroos oli naimisissa vuodesta 1953 toimistonhoitaja Irja-Liisa Pihkalan kanssa.


title: Soukan kappeli

text: Soukan kappeli on Espoon Soukassa sijaitseva kappeli. Rakennus sijaitsee osoitteessa Soukankuja 3 ja se on yksi Espoonlahden seurakunnan toimitiloista.


title: Soukan kappeli

text: Soukan kappelin on suunnitellut arkkitehti Veijo Martikainen ja se valmistui 1978. Punatiilellä verhoiltu rakennus sijaitsee kallioisella tontilla vilkkaan kävelytien ja kadun välissä, vastapäätä Soukan koulua. Kappelin lisäksi kokonaisuuteen kuuluvat kellotorni, erikokoisia seurakuntasaleja ja muita toimitiloja sekä näiden väliin jäävä piha-alue. Rakennus peruskorjattiin vuonna 2003.


title: Soukan kappeli

text: Kappelin sisäseinät ovat valkoiset ja ne on muurattu niin, että saumat muodostavat yhtenäiset pysty- ja vaakalinjat. Suuren osan alttariseinän alaosasta muodostaa paljas kalliopinta. Urkurakentamo Veikko Virtasen rakentamat urut valmistuivat vuonna 2006 ja ne on sijoitettu monimuotoisen kappelisalin takaosaan. Kappelissa on 150 istumapaikkaa.


title: Soukan kappeli

text: Soukan kappeli Kirkko Espoossa - sivustolla


title: Barbara Cook

text: Barbara Cook (25. lokakuuta 1927 Atlanta, Georgia – 8. elokuuta 2017 New York, New York) oli yhdysvaltalainen laulaja ja näyttelijä. Hän tuli tunnetuksi 1950-luvun musikaaleista "Plain and Fancy" (1955), "Candide" (1956) ja "The Music Man" (1957), joista viimeksi mainitusta hän saavutti myös Tony-palkinnon. Hän jatkoi esiintymisiä pääasiassa teatterissa 1970-luvun puoliväliin asti, kunnes siirtyi kabaree- ja konserttilaulajaksi. Cook julkaisi lukuisia musiikkialbumeja.


title: Hillel

text: Hillel () oli johtava rabbi ja patriarkka juutalaisten toisen temppelin kaudella. Hän vaikutti Jerusalemissa, jonne hän perusti juutalaisen lain tulkinnan koulukunnan. Hänen vaikutusvaltansa oli huipussaan noin vuonna 40 eaa.


title: Hillel

text: Hillel sai koulutuksensa Babyloniassa ja muutti Palestiinaan voidakseen opiskella Jerusalemissa. Hän saavutti siellä huomattavan maineen ja perusti lain määräysten tulkintaan keskittyvän koulun, jonka kilpailija oli Šammain koulu. Näistä kahdesta rabbista Hillel oli määräyksissään lempeämpi. Hän puolusti köyhiä ja korosti tasa-arvoisuutta opiskelussa, ja Hillelin ajalla oppineisuuden tavoittelusta alkoi tulla juutalaisille tapa palvella Jumalaa. Hillelin aikana myös rabbien arvovalta ja asema vahvistuivat merkittävästi juutalaisuudessa.


title: Hillel

text: Hilleliä pidettiin paitsi suurena oppineena, joka sitoutui aina Tooraan, myös esikuvana kärsivällisyydessä ja nöyryydessä. Hillelin tunnettu juutalaisuuden määritelmä oli: ”Älä tee muille sitä, mikä sinusta on pahaa; kaikki muu on kommentaaria.”


title: Hillel

text: Hillelin seuraajat jatkoivat Palestiinan juutalaisyhteisön patriarkan asemassa aina 400-luvulle jaa.


title: Mawu

text: Mawu on luojajumalatar Dahomeyn fon-kansan luomiskertomuksessa. Ensin Mawu synnytti jumalat ja jumalattaret. Heihin kuuluivat Maan jumalat, joita hallitsi Mawun esikoispoika Da Zodji, ukkosen jumalat johtajanaan toinen poika Sogbo, ja meren jumalat, joita johti kolmas poika Agbè. Tämän jälkeen Mawu muovaili ihmiskunnan savesta. Oikeastaan Mawu on yhdistetty jumalolento: hänen toinen puoliskonsa on Lisa, ja kun heidät mainitaan yhdessä, he ovat kaksikasvoinen Mawu-Lisa. Mawu on Maan ja kuun jumalatar, Lisa taivaan ja auringon. Mawun silmät hohtavat heikkoa valoa ja saavat kuun loistamaan. Mawu huomasi, että ihmiset tarvitsivat paikan jossa elää, joten hän päätti luoda Maan kosmisen käärmeen, Aido-Hwedon avulla.


title: Pikkukorvakärsäkäs

text: Pikkukorvakärsäkäs ("Otiorhynchus ovatus") on korvakärsäkkäiden ("Otiorhynchus") sukuun kuuluva kovakuoriainen. Aikuinen pikkukorvakärsäkäs on lentokyvytön ja kooltaan 4-5.5 mm. Sen keski- ja takaruumis on pyöreänsoikea ja kupera sekä väriltään kiiltävän musta tai mustanruskea. Pikkukorvakärsäkkään toukka on kooltaan 6 mm ja väriltään kellanvalkea. Toukan pää on ruskea ja tyypillisesti käyrässä asennossa. Muna on väriltään kellanvalkea, pyöreä ja kooltaan 0.5 mm. Pikkukorvakärsäkäs vioittaa toukkavaiheessa mansikkaa katkoen sen juuria ja kalvaen paksumpien juurien pintasolukkoa. Tämä aiheuttaa juurten kuihtumisen, jonka seurauksena koko kasvi ajan mittaan kuihtuu. Aikuiset pikkukorvakärsäkkäät syövät lehtiä, aiheuttaen lehtiin pyöreäreunaisia koloja ja joskus myös kukkia ja nuppuja. Pikkukorvakärsäkkään ravintokasveja ovat mansikka, villivadelma, hanhikit ja mesimarja.


title: Pikkukorvakärsäkäs

text: Korvakärsäkkäiden lisääntyminen on partenogeneettista, joten lajilla ei esiinny lainkaan koiraita. Naaras munii mansikoiden tyville yhteensä useita satoja munia muutamasta pariinkymmeneen munaa samaan paikkaan.


title: Pikkukorvakärsäkäs

text: Pikkukorvakärsäkästä voidaan biologisesti torjua levittämällä Heterorhabdites ja Steinernema sukujen (esim. Steinernema kraussei) loisankeroisia juuristoalueelle keväällä maan lämmettyä ja elokuussa. Kemiallisessa torjunnassa tehoaineina voidaan käyttää atsinfossimetyylia ja lambda-syhalotriinia sisältäviä torjunta-aineita.


title: The Shirelles

text: The Shirelles oli vuosina 1957–1982 toiminut yhdysvaltalainen tyttöyhtye, jonka suurin suosio ajoittui 1960-luvun alkuun. Yhtyeen muodostivat koulukaverit Shirley Owens, Doris Coley, Addie Harris ja Beverly Lee. Shirelles esitti rhythm and bluesia, soulia, doo-wopia ja poppia. Yhtyeen kuuluisimpia hittejä ovat muun muassa Yhdysvaltain listaykkösiksi nousseet ”Will You Love Me Tomorrow” ja ”Soldier Boy”.


title: Aido-Hwedo

text: Aido-Hwedo on Dahomeyn fon-kansan kosminen käärme joka kannattelee Maata ja joissakin tarinoissa myös taivasta ja näkyy sateenkaarena. Luojajumalatar Mawu matkusti Aido-Hwedon suussa, ja yhdessä he antoivat Maalle suunnattoman kurpitsan muodon. Maan pintaan jäivät jäljet käärmeen kiemurtelevasta liikkeestä - joet, laaksot ja mäet. Luomistauoilla käärme ulosti, ja näin syntyivät vuoristot. Vähitellen kakka muuttui kiveksi, joka piilotti sisäänsä jalometallit. Maa kellui valtavassa meressä, joka täytti vielä suuremman kurpitsan. Vuorien paino teki Maasta liian raskaan, joten Mawu pyysi Aido-Hwedoa kietoutumaan sen ympärille ja pitelemään sitä ylhäällä, ettei Maa vajoaisi mereen. Aido-Hwedo oli mielissään saadessaan lekotella viileässä vedessä, sillä se ei pitänyt maaperän kuumuudesta. Enimmäkseen se makasi paikallaan, mutta vaihtoi välillä asentoaan aiheuttaen maanjäristyksen. Jonain päivänä Aido-Hwedo syö häntänsä, ja maailma vajoaa mereen.


title: Zen Cafén diskografia

text: Tämä on Zen Café -yhtyeen diskografia.


title: Zen Cafén diskografia

text: Listasijoitukset ovat Suomen viralliselta singlelistalta (Single Top 20), Rumba-lehden 50 Hittiä -listalta (Rumba Top 50), Suomen viralliselta latauslistalta (Top 30) (vuodesta 2007 lähtien) ja Suomen Radiolistalta (Radio Top 20 / Top 100).


title: Huawei Honor 8

text: Huawei Honor 8 on Huawein valmistama älypuhelin. Se on Suomessa suositun Honor 7:n seuraaja. Honor 8 esiteltiin Kiinassa heinäkuun 2016 alussa, mutta Euroopassa vasta 24. elokuuta.


title: Huawei Honor 8

text: Huawei Honor 8 käyttää Androidiin pohjautuvaa Emotion UI 5.0 -käyttöliittymää. Puhelimessa on kahdeksanytiminen (4×2,3 GHz & 4×1,8 GHz) Kirin 950 -järjestelmäpiiri. Honor 8:ssa on 5,2 tuuman LCD IPS -näyttö, jonka tarkkuus on 1 920 × 1 080 pikseliä. Honor 8:ssa on kaksi 12 megapikselin kameraa, joista toinen tallentaa värikuvia ja toinen vain mustavalkokuvia. Yhdistämällä molempien kameroiden kuvat puhelin pyrkii tallentamaan yhteen kuvaan enemmän yksityiskohtia ja valoa. Honor 8:ssa on USB Type-C-liitäntä, joka on kuitenkin vanhaa USB 2.0 -tyyppiä. Honor 8 ei ole vesitiivis eikä siinä ole langatonta latausta. Honor 8 sisältää kaksi SIM-korttipaikkaa.


title: Huawei Honor 8

text: Huawei Honor 8 sai hyvän vastaanoton. Puhelinvertailun arvostelija Sami Koivunen piti sitä hyvänä vaihtoehtona ”perustason älypuhelinkäyttöön”. Koivusen tavoin Taskumuron arvostelija Juha Kokkonen kehui Honor 8:n hyvää hinta-laatusuhdetta.


title: Olodumare

text: Olodumare on Nigerian jorubien tarussa taivaan jumala. Hän lähetti poikansa Obatalan luomaan maa. Mukaan tämä sai pussillisen multaa, kanan ja palmun. Mullan Obatala sirotteli veteen, näin syntyi maaperä. Kanan hän nosti sen päälle. Valkoinen kana kuopsutteli maata, ja näin syntyi Afrikka. Myöhemmin Obatala muovaili ihmiset savesta. Heille taivaan jumalan poika lahjoitti palmun, josta sai mehua, öljyä ja pähkinöitä. Joidenkin tarinoiden mukaan Obatala (Valkoisen kankaan kuningas) perusti Ifen, jorubien ensimmäisen kaupungin. Hänen avujansa olivat puhtaus, rehellisyys ja rauha.


title: The Donays

text: The Donays oli 1960-luvulla toiminut yhdysvaltalainen tyttöyhtye Hamtrackista, Michiganista. R&B-musiikkia esittänyt yhtye tunnetaan parhaiten vuoden 1962 hitistään ”Devil in His Heart”, jonka kirjoitti Richard P. Drapkin. The Beatles julkaisi siitä oman ”Devil in Her Heart” -nimisen versionsa toisella albumillaan "With the Beatles".


title: The Donays

text: The Donays julkaisi urallaan vain yhden singlen. ”Devil in His Heartin” b-puoli oli nimeltään ”Bad Boy”.


title: Mir akhur

text: Mir akhur oli useissa sultanaateissa, kaanikunnissa ja emiraateissa kuninkaallista hovitallimestaria tarkoittava virkanimi.


title: Mir akhur

text: Vastaavia virkanimiä löytyi myös eurooppalaisista hoveista, kuten esimerkiksi Yhdistyneen kuningaskunnan "Master of the Horse" ja Ruotsin "överhovstallmästare".


title: Mir akhur

text: Virka kaikkine vastuineen jaettiin kahdelle henkilölle; suuren tallin mestarille ("büyük mir akhür") ja pienen tallin mestarille ("küçük mir akhür"). Mir akhürien vastuulla oli palatsin tallien ylläpitäminen ja niiden huollon järjestäminen. Molemmat virkanimet olivat arvoltaan korkealla palatsin hierarkiassa, mutta arvoon liittyvä vastuu oli myös suuri.


title: Mir akhur

text: Suuri talli koostui yhteensä seitsemästätoista rakennuksesta. Sen talleissa oli noin tuhat hevosta. Molempien tallimestareiden alaisuudessa työskenteli 1500-luvun alkupuolella yhtensä lähes kolmetuhatta henkilöä. Vuosisadan loppuun mennessä työntekijöiden lukumäärä oli kasvanut yli neljääntuhanteen. Suuren tallin mestari vastasi myös hevosten ja kameleiden hoitoon liittyvistä valtakunnallisista kysymyksistä. Hänen lähimmät alaisensa vastasivat lisäksi ratsuväen hevosten sekä armeijan huoltokuormastoihin kuuluneiden hevosten ja kamelien hoidosta sotien ja sotaretkien aikana.


title: Mir akhur

text: Osa Osmanien valtakunnan suurvisiireiksi nousseista virkamiehistä oli aiemmin palvellut mir akhürina sulttaanin palatsissa.


title: Formula 2 Bahrainin Grand Prix 2017

text: Formula 2 Bahrainin Grand Prix 2017 oli Formula 2 -kauden 2017 ensimmäinen osakilpailu, joka ajettiin 15.–16. huhtikuuta Bahrain International Circuitin moottoriradalla Sakhirissa Bahrainissa.


title: Formula 2 Bahrainin Grand Prix 2017

text: Paalupaikalle kauden avauskilpailuun ajoi Prema-tallin Charles Leclerc. Toiseksi ajoi Leclercin tallikaveri Antonio Fuoco, mutta hän sai kolmen lähtöruudun rangaistuksen esteltyään Russian Time-tallin Artjom Markelovia. Fuocon rangaistuksen siivittämänä Rapax'n Nyck de Vries nousi toiseen ruutuun, Ardenin Norman Nato kolmanteen ruutuun ja Russian Timen Luca Ghiotto neljänteen lähtöruutuun.


title: Formula 2 Bahrainin Grand Prix 2017

text: Nabil Jeffri törmäsi aika-ajojen lopussa Racing Engineering-kuljettaja Gustav Maljaan, jonka seurauksena molempien ajot jäivät kesken. Malja sai kolarista viiden lähtöruudun rangaistuksen ja lähti kilpailuun ruudusta 17:s, Jeffrin takaa.


title: Formula 2 Bahrainin Grand Prix 2017

text: Sean Gelael, Sergio Canamasas ja Stefano Coletti saivat myös viisi ruutua rangaistusta, koska eivät hiljentäneet tarpeeksi virtuaalisen turva-auton aikana, joka johtui Jeffrin ja Maljan kolaroinnista.


title: Formula 2 Bahrainin Grand Prix 2017

text: Charles Leclerc piti startissa paikkansa, mutta joutui parin ajetun kierroksen jälkeen taipumaan Norman Natolle, joka siirtyi kilpailun kärkeen. Leclerc kuittasi myöhemmin kärkipaikan takaisin. Nato pysähtyi kierrosta aiemmin kuin Leclerc ja onnistui ohittamaan Leclercin, hänen varikolta ulostulokierroksellaan, mutkassa neljä. Artjom Markelov pysähtyi pari kierrosta Leclerciä ja Natoa myöhemmin, mutta pystyi pitämään kolmannen sijansa, jolle hän oli noussut startissa lähdettyään kilpailuun ruudusta seitsemän.


title: Formula 2 Bahrainin Grand Prix 2017

text: Nicholas Latifi rikkoi etusiipensä mutkassa neljä törmättyään Alexander Albonin perään. Sean Gelael ajoi kahdesti ylinopeutta varikkosuoralla, joista hän kärsi varikonläpiajorangaistuksen ja viiden sekunnin aikarangaistuksen. Markelov nousi toisella stintillään sijalta kolme kilpailun kärkeen, ajaen jopa neljä sekuntia Leclerciä ja Natoa kovempia kierrosaikoja. Markelov voitti kilpailun ja otti kilpailun nopeimmasta kierroksesta kaksi lisäpistettä (Stefano Coletti ajoi nopeimman kierrosajan, mutta ei sijoittunut kymmenen parhaan joukkoon, jolloin hän ei saanut kahta lisäpistettä). Toiseksi ajoi Norman Nato ja kolmanneksi Charles Leclerc F2-debyytissään. Kaikki 20 kilpailuun lähtenyttä kuljettajaa ajoivat ruutulipulle, joista Louis Delétraz viimeisenä, hänen sammutettuaan autonsa jo lähtöruudukkoon kilpailun startissa. Sérgio Sette Câmara sai kilpailun jälkeen viiden sekunnin aikarangaistuksen.


title: Formula 2 Bahrainin Grand Prix 2017

text: Nobuharu Matsushita joutui lähtemään varikkosuoralta kilpailuun. Hän olisi muutoin lähtenyt paalupaikalta. Ensimmäisellä kierroksella Luca Ghiotto piti kärkipaikkansa, kun taas Norman Nato osui yhteen Oliver Rowlandin kanssa, ja Naton rengas puhkesi ja ranskalainen joutui keskeyttämään kilpailun jo ensimmäisellä kierroksella auton liu'uttua ratareunuksiin. Turva-auto tuli radalle. Charles Leclerc oli noussut ensimmäisellä kierroksella kolmanneksi ja nousi kilpailun kärkeen uusintalähdön jälkeen.


title: Formula 2 Bahrainin Grand Prix 2017

text: Ralph Boschung keskeytti yhdeksännellä kierroksella. Kierroksella 13 Oliver Rowland ohitti toisena ajaneen Ghioton. Kierroksen 14 lopussa kärkipaikalla ajanut Leclerc kävi varikolla, mutta nousi silti loppujen lopuksi kilpailun voittoon, ohitettuaan viimeisellä kierroksella silloisen kilpailun johtajan Luca Ghioton, joka onnistui kierrosta aiemmin ohittamaan Rowlandin. Myös Artjom Markelov pysähtyi varikolla, mutta nousi lopulta kahdeksanneksi ohitettuaan viimeisellä kierroksella pääsuoralla Johnny Cecotton. Leclerc voitti uransa ensimmäisen F2-kilpailun ensimmäisessä GP-viikonlopussaan. Ghiotto oli toinen ja Rowland kolmas.


title: Janie Bradford

text: Janie Bradford (s. 2. kesäkuuta 1939 Charleston, Missouri, Yhdysvallat) on yhdysvaltalainen lauluntekijä, joka tunnetaan erityisesti yli 25 vuoden työskentelystään Motown-levymerkille. Kuuluisin hänen kirjoittama kappaleensa on yhdessä Berry Gordyn kanssa tehty ”Money (That’s What I Want)”, jonka levytti alun perin Barrett Strong, ja sittemmin esimerkiksi brittiläiset The Beatles- ja The Rolling Stones -yhtyeet. Toinen kuuluisa laulu on muun muassa The Temptationsin ja Marvin Gayen julkaisema ”Too Busy Thinking About My Baby”.


title: Oaklandin varastopalo 2016

text: Oaklandin varastopalo oli onnettomuus, joka tapahtui Oaklandin kaupungissa Kaliforniassa 2. joulukuuta 2016. Tulipalo syttyi kaksikerroksisessa varastorakennuksessa, jossa oli palon syttymisaikaan elektronisen musiikin tapahtuma. Palon syttyessä rakennuksessa oli noin 50 ihmistä, joista 36 menehtyi onnettomuudessa.


title: Oaklandin varastopalo 2016

text: Rakennuspalon syttymissyytä ei saatu selville. Aluksi epäiltiin, että palo sai alkunsa jääkaapista tai muusta sähkölaitteesta, mutta viranomaiset eivät pystyneet varmistamaan asiaa. Varastorakennus oli muutettu taiteilijoiden asuin- ja työskentelytiloiksi, mutta muutostöihin ei ollut lupaa viranomaisilta eikä tilassa myöskään ollut palohälyttimiä tai sammutusjärjestelmää.


title: Oaklandin varastopalo 2016

text: Yksi onnettomuudessa menehtyneistä oli 32-vuotias suomalainen Hanna Ruax. Hänen isänsä mukaan turvapaikanhakijoita auttanut Ruax joutui kuolemansa jälkeen internetin vihapuheen kohteeksi.


title: Silverstonen 6 tunnin ajo 2017

text: Silverstonen 6 tunnin ajo 2017 oli FIA World Endurance Championship -kauden 2017 ensimmäinen osakilpailu, joka ajettiin 14–16. huhtikuuta Silverstonen moottoriradalla, Englannissa.


title: Silverstonen 6 tunnin ajo 2017

text: Kilpailun voitti Toyotalla ajaneet Anthony Davidson, Sébastien Buemi ja Kazuki Nakajima.


title: Span 6 tunnin ajo 2017

text: Span 6 tunnin ajo 2017 oli FIA World Endurance Championship -kauden 2017 toinen osakilpailu, joka ajettiin 4–6. toukokuuta Circuit de Spa-Francorchamps'n moottoriradalla Belgiassa.


title: Span 6 tunnin ajo 2017


title: Jätevyöry

text: Jätevyöry on massaliikunto, jossa kaatopaikan jätevuoresta vyöryy roskaa painovoiman vaikutuksesta jätevuoren rinnettä alaspäin. Jätevyöryt voivat aiheuttaa kuolonuhreja.


title: Libor Šulák

text: Libor Šulák (s. 4. maaliskuuta 1994 Pelhřimov, Tšekki) on tšekkiläinen jääkiekkopuolustaja, joka pelaa NHL-joukkue Detroit Red Wingsin organisaatiossa. Hän pelannee lähinnä AHL-joukkue Grand Rapids Griffinsissa. Šulákin aiemman seuran, SM-liigajoukkue Pelicansin urheilutoimenjohtaja Janne Laukkasen mukaan hän on äärimmäisen hyvin liikkuva ja sopivan fyysinen pelaaja, joka tukee erinomaisesti hyökkäyksiä ja tuo joukkueeseen lisää kiekollista taitoa puolustukseen.


title: Libor Šulák

text: Šulák on HC Pelhřimovin kasvatti. Hän siirtyi juniorina sittemmin HC Havlíčkův Brodiin. Kaudeksi 2011–2012 Šulák siirtyi Venäjän nuorten sarja MHL:n slovakialaisjoukkue Tatranskí Vlciiin, jota hän edusti kauden aikana myös Junior Club World Cupissa. Kaudeksi 2012–2013 Šulák palasi taas kotimaahansa ja siirtyi KLH Chomutovin A-nuoriin. Hän oli tehoilla 9+9=18 joukkueen tehokkain puolustaja Radek Havelin kanssa. Šulák debytoi kauden aikana myös miesten peleissä pelattuaan kaksi playoff-ottelua lainalla Tšekin toiseksi korkeimmalla sarjatasolla 1. česká hokejová ligan SK Kadaňissa.


title: Libor Šulák

text: Kaudella 2013–2014 Šulák debytoi KLH Chomutovin Extraliga-joukkueessa, jossa hänen tulokaskautensa toi 32 runkosarja- ja yhdessä karsintasarjan ottelussa tehot 2+2=4. Šulák pelasi osan kaudestaan vielä myös Chomutovin A-nuorissa. Hän voitti pelipaikastaan huolimatta tehoilla 8+1=9 koko Extraliga juniorůn pudotuspelien maalipörssin ja oli sarjan tehokkain puolustaja. Šulák voitti kauden päätteeksi Extraliga juniorůn mestaruuden. Kaudeksi 2014–2015 Chomutovin miesten joukkue putosi 1. ligaan. Hän voitti sarjan pudotuspelien tehotilaston lukemalla +11, 1. ligan mestaruuden sekä oli nostamassa joukkuettaan kauden päätteeksi takaisin Extraligaan. Šulák pelasi osan kaudestaan myös Chomutovin A-nuorissa, joiden varakapteenina hän toimi ja voitti kauden päätteeksi taas mestaruuden.


title: Libor Šulák

text: Šulák siirtyi kaudeksi 2015–2016 kaksivuotisella sopimuksella Itävallan Erste Bank Eishockey Ligan tšekkiläisjoukkue Orli Znojmoon. Hän eteni joukkueen kanssa aina liigan finaaleihin saakka, mutta mestaruuden vei kuitenkin EC Salzburg otteluvoitoin 4–2. Šulák valittiin kauden päätteeksi EBEL:n vuoden tulokkaaksi. Kaudella 2016–2017 hän oli tehoilla 10+18=28 Orlin neljänneksi paras pistemies sekä eniten maaleja tehnyt puolustaja Sean McMonaglen kanssa. Šulák voitti myös joukkueen sisäisen tehotilaston lukemalla +19. EBEL:n puolivälierissä hän oli kolmella osumallaan Orlin paras maalintekijä ja jakoi sisäisen pistepörssin voiton Colton Yellow Hornin kanssa. Šulák jakoi myös joukkueen sisäisen tehotilaston voiton Jakub Stehlíkin kanssa lukemalla +2. Mestarien liigassa hän oli pelipaikastaan huolimatta neljällä osumallaan Orlin paras pistemies ja maalintekijä.


title: Libor Šulák

text: Kaudeksi 2017–2018 Šulák teki kaksivuotisen sopimuksen SM-liigajoukkue Pelicansin kanssa. Vain noin puolitoista kuukautta sopimuksensa julkaisemisen jälkeen, toukokuussa 2017 Šulák teki kaksivuotisen tulokassopimuksen Detroit Red Wingsin kanssa. Syksyn harjoitusleirin päätteeksi seura lähetti hänet kuitenkin ensimmäisen sopimuskauden ajaksi lainalle Pelicansiin. Šulák oli joukkueen toiseksi paras syöttäjä, kolmanneksi paras pistemies ja tehokkain puolustaja tehoilla 9+23=32, joilla hän sijoittui SM-liigan puolustajien pistepörssissä kahdeksanneksi. Šulák jakoi myös Pelicansin sisäisen tehotilaston voiton Jesse Saarisen kanssa lukemalla +5. Joukkueen kauden päätyttä, maaliskuussa 2018 hän siirtyi loppukevääksi AHL-joukkue Grand Rapids Griffinsin vahvuuteen. Šulák pelasi siellä kaksi runkosarjaottelua tehden kaksi syöttöpistettä.


title: Libor Šulák

text: Šulák edusti Tšekkiä MM-kilpailuissa vuonna 2017. Yhteensä hän on pelannut 14 A-maaottelua tehden neljä syöttöpistettä. Šulák teki A-maajoukkuedebyyttinsä Euro Hockey Challengessa 12. huhtikuuta 2017 Chomutovissa Norjaa vastaan.


title: Libor Šulák

text: Šulák pelasi myös alle 20-vuotiaiden MM-kilpailuissa vuonna 2014 ja alle 18-vuotiaiden MM-kilpailuissa vuonna 2012. Hän myös alle 19-vuotiaiden World Junior A Challengessa vuonna 2012. Yhteensä Šulák on pelannut 28 nuorten ja 19 poikien maaottelua.


title: Mwindo

text: Mwindo on Kongon demokraattisen tasavallan alueella asuvan nyanga-kansan eepos. Mwindo, tubondojen päällikön Shemwindon poika, omasi profetoimisen lahjan. Lisäksi hän pystyi tuhoamaan pahan ja pystyi liikkumaan maalla, veden ja maan alla sekä ilmassa. Hän osasi jo heti synnyttyään kävellä ja puhua. Shemwindo ei halunnut poikaa, joka saattaisi uhata hänen asemaansa. Hän yritti tappaa Mwindon mutta epäonnistui tämän voimien vuoksi. Eepoksen mukaan Mwindo matkusti manalaan ja taivaaseen omaksuakseen uusia tietoja. Mwindolla oli kärpäslätkä, jossa oli taikavoimia. Kun joku heitti häntä keihäällä, hän pystyi torjumaan sen lätkällään. Mwindo vannoi kostavansa isälleen. Hänen enonsa antoivat hänelle rautahaarniskan, ja yhteisvoimin he tuhosivat Shemwindon kodin ja tappoivat lukuisia ihmisiä. Shemwindo pakeni manalaan, ja Mwindo joutui taistelemaan sen hallitsijaa Muisaa vastaan. Mwindo voitti, Shemwindo antautui ja pyysi anteeksi pojaltaan. He sopivat valtakunnan jakamisesta, ja Mwindo herätti henkiin kaikki tappamansa ihmiset. Mwindo-eepoksen täydelliseen esittämiseen, tavallisesti perinteisissä puvuissa, voi kuulua useita päiviä tanssia, laulua ja lausuntaa.


title: Microsoft Lumia 435

text: Microsoft Lumia 435 on Microsoft Mobilen tammikuussa 2015 julkaisema älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana.


title: Microsoft Lumia 430

text: Microsoft Lumia 430 on Microsoft Mobilen maaliskuussa 2015 julkaisema älypuhelin. Puhelimessa on neljän tuuman näyttö ja se on saatavilla oranssina, sekä mustana.


title: Microsoft Lumia 532

text: Microsoft Lumia 532 on Microsoft Mobilen tammikuussa 2015 julkaisema älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana.


title: Microsoft Lumia 540

text: Microsoft Lumia 540 on Microsoft Mobilen huhtikuussa 2015 julkaisema älypuhelin. Puhelimessa on neljän tuuman näyttö ja se on saatavilla sinisenä, oranssina, harmaana, valkoisena, sekä mustana.


title: Microsoft Lumia 550

text: Microsoft Lumia 550 on Microsoft Mobilen valmistama älypuhelin. Sen julkisti Microsoft 6. lokakuuta 2015 julkaisutapahtumassaan.


title: Tuula Pynnä

text: Tuula Riitta Pynnä (o.s. "Rastimo"; s. 8. joulukuuta 1958 Turku) on suomalainen juristi. Pynnä on ollut oikeusneuvos ja Suomen korkeimman oikeuden jäsen 1. elokuuta 2012 alkaen. Pynnä valmistui oikeustieteen kandidaatiksi 1981. Hän työskenteli Pirkanmaan käräjäoikeuden tuomarina vuosina 1993–1995 ja hän oli korkeimman hallinto-oikeuden jäsen vuosina 2006–2012.


title: Microsoft Lumia 640 XL

text: Microsoft Lumia 640 XL on Microsoft Mobilen maaliskuussa 2015 julkaisema älypuhelin. Puhelimessa on 5,7 tuuman näyttö ja se on saatavilla oranssina, mustana, mattapintaisena syaanina ja valkoisena, sekä kiiltäväpintaisena valkoisena.